text:
ORANJESTAD(AAN)– Idea (Iniciativa pa Desaroyo pa Empresa Arubano), como parti di Departamento di Asuntonan Economico, Comercio y Industria, a organisa e “Basic Workshop on the Importance of Trademark for SMEs”. E orador di e workshop tabata Sra. Wini Dirksz, Trademark Specialist cu tin 30 aña di experiencia riba e tereno aki. Sra. Dirksz su meta ta pa sigui conscientisa e empresarionan chikito y mediano (SMEs) riba e tereno aki.
Den e workshop aki sra. Dirksz a pone hopi enfasis riba tur loke ta permiti como Trademark, e criterianan pa entrega un peticion pa Trademark y ki ora e ta honra e peticion. Tambe sra. Dirksz a splica riba e ley di marca (merkenverordening). Un workshop sigur hopi informativo, interactivo y un tremendo presentacion di parti Sra. Wini Dirksz.
Un total di 18 persona a participa den e workshop menciona. Idea ta sumamente contento cu e contenido y acogida di e workshop y tambe di e bon comentarionan ricibi di su participantenan. Tambe Idea kier remarca cu nan workshopnan ta gratis y ta dedica na un y tur cu kier cuminsa un negoshi of tin un negoshi existente y kier educa nan mes riba diferente topico comercial.
Un danki na tur e participantenan y un danki special na e presentadora voluntaria cu a comparti su experticio durante su ora liber cu tur esnan presente. Idea ta gradici ‘Gianni’s Group N.V.’ inmensamente cu nan a sponsor Idea cu un giftcertificate pa e presentadora y tambe un gradicimento pa tur e coleganan di DEZHI cu a yuda na un of otro manera.
Keda pendiente pa mas workshop den aña 2018 organisa door di Idea. Bo kier keda up-to-date cu Idea? Abo tin un Idea? Haci bo Idea realidad. Bishita Idea na Departamento di Asuntonan Economico, Comercio y Industria, na Sun Plaza di dos piso, y nan lo yudabo cu tur informacion y guia necesario.


c: text/html

text:
Our products
Latest updates
-
PRESIDENTE CARNIVAL 64 AFTER MOVIE 2018
Aki e "Presidente Calling Me" After Movie di Carnaval 64. Den carnaval 65 un biaha mas Presidente presente.read more
-
-
-
Hennessy Take Over
Tur Diabierna, for di 6 pm te mey Anochi. Topa nos pa e Hennessy TakeOver na Tienda Geerman. Cumpra 1 hanja e otro GRATIS! Drink Responsiblyread more
-
CLASH OF THE KINGS!
Burger King conhuntamente cu Coca Cola ta hiba bo El Clasico na Miami!read more
-
Cerbes Presidente Carnaval 63!
Ayeeeeee Presidente ta e Cerbes! Carnaval Vibe ta On cu Presidente.read more
Connect with Us
Stay connected with Aruba Trading Company on Instagram, Facebook and YouTube.
News & Offers
Subscribe for the latest info & offers.

robotstxt: allowed

filter: keep


text:
Awor aki un cantidad di borchinan informativo a wordo instala den cierto areanan. Esaki tabata un informativo den cierto areanan, cu tabata un proyecto di AHATA, ATA y Polis. Ta pidi pa respeta e reglanan riba e borchinan, como tambe pa tene cuenta cu naturalesa ta hopi importante cual mester wordo preserva. Sra. Vanessa Rasmussen, di AHATA ta splica mas ariba esaki.
No solamente na bunitesa, pero cu naturalesa ta hogar di diferente bestianan cu ta biba eynan y tambe mester cuid’e pa nos futuro generacion, y ta pidi encarecidamente pa tur hende yuda si por wak un hende no ta sigui e reglanan papia cun’e of bay raporta na e autoridadnan pa tur hende siƱa cu mester respeta nos isla.
Awor aki na Aruba tin temporadanan di tortuga y net e beachnan ta wordo uza pa e tortuga pone nan baby anto. Comunidad mester ta mas consciente, y pa cu esaki AHATA lo bin cu’n video enfoca riba e cuido di e naturalesa. Pero ta bay wordo dirigi na e turistanan. Ainda no por papia hopi di esey, pero ta trahando riba dje pa asina comunica cu nan, mas ainda ariba e cuido di ambiente na Aruba.
E areanan aki ta wordo proteha pa polis. Actualmente tambe tin gruponan di scol di Polis ta ta trahando ariba cierto proyectonan pro medio ambiente. AHATA tabata tin comunicacion cu algun di nan pa pone borders den cierto areanan, vooral den e duinennan pa evita cu e hende pasa over di e neishinan di tortuga, segun Sra. Vanessa Rasmussen, di AHATA.


text:
Grupo di studiante for di Trinidad a bishitá Kòrsou
WILLEMSTAD- 10 di aprel 2015– Resientemente un grupo di 26 studiante di University of the West Indies St. Augustine, Trinidadku ta siguiendo e estudio di Hospitality and Tourism Management riba nivel di bachelor i master a bishitá Kòrsou.
Meta di e bishita aki tabata pa siña di e aspektonan di merkadeo di un destinashon i desaroyo di e produkto turístiko. Tambe e grupo a haña informashon di e strategianan ku Kòrsou ta usa pa loke ta trata desaroyo di turismo, e retonan i aspektonan nobo. E seshon di informashon a keda guiá pa un representante di Ofisina di Turismo di Kòrsou (CTB) ku a sa di pasa su konosementu pa e grupo di studiantenan for di Trinidad. E studiantenan i dosentenan a keda agradesido ku e informashon risibí durante e seshon di informashon.


text:
ORANJESTAD – “Tin mihor mediocampista tur rond di mundo y nan desea di tin ami” esey tawata e palabra di Gregor Breinburg...
ORANJESTAD – FIFA a annuncia cu dentro di un decada e total ekipo cu ta participa na e FIFA World Cup lo...
ORANJESTAD – E hoben Arubano Gregor Breinburg por a posibelmente a hunga e ultimo wega cu ekipo di NEC Nijmegen den e division...
ORANJESTAD – E hoben Arubiano Denzel Dumfries awe ta logra jega na un stap mas serca di su sonjo. Despues di a...
HULANDA – Denzel Dumfries un hoben di 20 anja hunto cu e ekipo di Sparta Rotterdam den Eredivisie awe mester a raporta...
ORANJESTAD – Weganan di Division di Honor ta continua e fin di siman aki ora cu diabierna Bubali y Caravel pa 8or...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
ORANJESTAD – Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e...
ZWOLLE – Despues di a milita e ultimo anjanan hunto cu e ekipo di RCA na unda Ronald Gomez a yuda e...
RIDDERKERK – Ekipo di RVVH Ridderkerk dirigi pa e Arubiano Giovanni Franken ta sigui duna opportunidad na Arubianonan pa asina destaca y...


text:
Oranjestad - Nos ta cerando e prome siman di Gabinete Wever-Croes. Entusiasmo cu ta reina den Bestuurskantoor ta wordo sinti apesar di e contratiemponan cu nos a haya nos confronta cu nan for di prome dia.
Den e prome dianan di gobernacion, Conseho di Minister ta reuniendo tur dia pa atende cu e situacion caotico cu a worde laga atras pa nos.
Traspaso di gobierno anterior pa e nobo a bay sumamente caotico cu a haci difisil pa cuminsa traha di inmediato. Ningun computer a wordo laga conecta riba e lesenaarnan cu si a keda den algun oficina. Ningun documento a wordo laga atras.
Mueblenan a wordo saca for di algun oficina sin autorisacion. Di parti di Gobierno, nos ta considera esaki ladronicia cu lo wordo investiga mas pronto posibel.
Ta obvio cu Gabinete Eman kier a laga tur cos mas caotico atras posibel pa stroba e gobernacion nobo. No solamente nan a laga oficinanan bashi, pero loke ta mas serio ainda ta cu full e parti pabow di Bestuurskantoor biew a wordo condena pasobra e ta den masha mal estado y no por wordo uza por lo pronto.
Pero e team nobo ta determina y tin entusiasmo pa pone tur cos na ordo bek pa asina Bestuurskantoor por cuminsa funciona na forma optimal. Pa prome di December ta spera cu telefonistanan y recepcionistanan ta bek den trabou y cosnan por cana miho pa asina cuminsa atende pueblo tambe.
Prome Minister Evelyn Wever-Croes ta pidi pa tene pasenshi mientras cu tur cos ta wordo regla. Laga nos duna e ministernan espacio pa regla nan oficina pa asina cuminsa atende cu e problemanan den comunidad.


text:
ORANJESTAD – Despues di lunas den preparacion awe falta algun dia mas pa ta exacto pa mi pelea na Sao Paulo na e evento mundialmente conoci di Absolute Championship Berkut ACB82 caminda mi lo bataya contra Hoffman den e arena di Hebraica. Mi ta dedica e pelea aki na nos muchanan nos hobenan aki na Aruba. Un biaha mas mi lo hisa nos bandera representando cu orguyo!
Mi kier duna un danki grandi na prome lugar Tata den shelo pa e oportunidad y e bendicion pa por hasi mi metanan realidad pa inspira nos hobenan pa tin bida y rosea tur dia mi ta agradecido. Danki na mi sponsornan cu semper a dunami apoyo. Aruba Wine and Dine, Lotto Pa Deporte, Justin’s Car and ATV Rental, GROF, Elite Productions & Entertainment, Setar, Bright Bakery, Eumar, More4Less Jeep & Car Rental y PrintMaster. Danki nami famia, mi coachnan mi team completo na Milliard MMA Academy na tur mi fansnan Un danki di curason!!
Aruba I’m ready!


text:
WILLEMSTAD - Djabièrne último miembronan di frakshon di MAN a hasi un bishita di trabou na CAP (Aeropuerto Hato).
E parlamentarionan a haña un bista di e desaroyonan ku tin rondó di nos aeropuerto Hato. Durante e bishita frakshon a haña hopi informashon balioso i por a interkambiá ku gerente señor Blanchard riba e plannan pa futuro pa loke ta trata aeropuerto, turismo i e ròl krusial ku CAP tin pa yuda atraé mas turista pa nos isla.
Tambe frakshon di MAN a hasi un rekorido amplio i haña un bista di e trabounan di ekspanshon i remodelashon di e edifisionan ku ta tumando lugá. Tur kos ta planiá pa na final di aña 2018 e trabouanan ta kla. Kaminda pueblo di Kòrsou lo bai sinti e diferensia den servisio i tin akseso na tur e fasilidatnan ku aeropuerto Hato ta bai tin den futuro serkano.


text:
Aktividat
Press release
Join Hypperconnected Museums
Museonan di Kòrsou ta selebrá Dia di Museo 18 – 20 Mei
Asosashon di Museonan di Kòrsou kier invitá henter pueblo di Kòrsou, na su tremendo aktividatnan di Dia di Museo entre 18 pa 20 Mei 2018. Durante e 3 dianan aki, nos ta invitá grandi, hoben i chiki pa bishita tur nos 24 museonan i sera konosí ku Kòrsou su rikesa históriko i kultural. E apertura ofishal lo ta 17 mei ku Museum Night durante Punda Vibes.
Kòrsou tin por lo ménos 24 museo, ku huntu ta forma un pilar importante di nos rikesa kultural. Nos museonan ta eduká tantu nos hendenan lokal komo turistanan tokante nos herensia kultural, nos historia, kustumbernan, héroenan di pasado i presente. Mayoria museo ta den man di voluntarionan ku ta kere den nos herensia kultural i kier traspasá esaki pa próksimo generashonnan. Di 18 pa 20 mei, museonan lo tin aktividatnan speshal i entrada redusí.
Pa e motibu ei, e aña aki, nos a laga e tema di Dia Internashonal di Museo: Hyperconnected museums: New approaches, new publics, inspirá pa nos pone atenshon na nos hóbennan. Nos ke enkurashá nan pa bin bishita nos museonan pa konektá ku nos historia i sabidurianan.
Pero naturalmente tur hende ta bonbiní.
Abo komo públiko tambe por konektá un museo ku otro, usando un di nos 7 konekshonnan prepará: Art via Air Mail, Sing and Dance, Create your own Art collage, Wisdom of life in Curacao, Create your own Curacao historical museum i Taking care of our nature.
Anto na final share bo eksperenshanan usando hash tag #DiadiMuseo2018.
Art Foundation Curacao lo organisá un Bustour den wikènt pa bishita diferente museo.
Apertura Museum Night @ Punda Vibes
Parlamento Hubenil di Korsou lo realisá apertura ofishal di Dia di Museo, durante un tremendo Museum Nigh 17 mei durante Punda Vibes. Apertura ofishal lo ta 8.00 P.M. na Plasa Jojo Corea
Pa mas informashon bishita
– website : wwww: Diadimuseo.com
– Facebook i Instagram: Museums of Curacao
Pa Redakshon: Pa mas Informashon tuma kontakto ku Marlon Reina 521 5054


text:
WILLEMSTAD – Despues di sinku aña ku a asesiná e miembro di parlamento, alabes lider di partido Pueblo Soberano, Helmin Wiels, famia Wiels ta keda ku un smak hopi amargo i ku hopi interogatorio ta ken realmente ta tras dje asesinato di Helmin Wiels.
Ruman homber Aubert Wiels a duna di konosé ku tantu promé komo despues di morto di Helmin Wiels, tabatin yagmentu riba e famia, tratando di destabilisá famia Wiels. Famia Wiels despues di sinku aña ketu bai ta keda ku hopi interogatorio, pasó asta despues di su morto, ta trata na kibra e imáhen di Helmin Wiels.
Ruman homber Aubert Wiels
“E morto di Helmin huntu ku tur e kosnan ku a bin despues dje asesinato, ta dolónan grandi y esun di mas grandi ta, ku bo no sa ken ta esnan ku bo tin ku konfia. Bo no sa unda bo por bai, bo no sa ku ken bo tin ku papia, bo no sa serka ken bo por dal un beter of un glas di awa, bo no sa ora bo ta kana ken ta kana bo tras, bo no sa ken ta sigui bo na bo kas, bo no sa ken tin otro interesnan.”
Desepshon den partido
Mas aleu Aubert Wiels a bisa ku famia Wiels ta hopi desepshoná den partido Pueblo Soberano, pasó e partido tabata den gobièrnu ku asignatura dje partido. Pero niun di nan no a hasi nada pa pone preshon pa kaba ku e investigashon di manera ku tantu famia komo pueblo por sa ta ken ta esnan ku a laga mata Helmin Wiels.
E partido a para kaba na nada, anto awor e partido ke pone un konmemorashon, kaminda un miembro dje partido ta sospechoso i pa kolmo e mes tambe lo ta un dje oradornan na e konmemorashon. El a bisa di no ke akusá niun hende, pero na dos okashon e miembro aki a bai korte pa laga limpia su nòmber, pero korte a ninga esaki i e ta keda sospechoso den e kaso.
Segun Aubert Wiels, lo tabata muchu mas elegante pa miéntras ku e kaso ta bou di investigashon, e miembro aki hala un banda for di partido, t’e ora ku e investigashon proba ku e ta inosente i no tin nada di aber ku asesinato di Helmin Wiels.
Imáhen Ministerio Públiko
Segun e ruman, si Ministerio Públiko logra solushoná e asesinato di Helmin Wiels, sigur nan lo drecha nan imáhen. Pasó si mester kuantifiká e trabou di Ministerio Públiko na e momentonan aki, nan lo haña un dos òf un tres.
Relashoná ku e di sinku aniversario di fayesimentu di Helmin Wiels, famia mes no a plania nada, pasó nan a tuma nota ku lo bai tin alredor di shete misa na diferente parokia na Kòrsou, ku diferente persona òf organisashon a laga hasi. Famianan mes lo laga e fecha pasa, pa despues hasi un misa, di manera ku amigunan, famia i konosínan lo por bini huntu pa rekordá su ruman defuntu.


text:
New York a sera konosí ku Kòrsou su trùk di batido
WILLEMSTAD- 30 di ougùstùs 2016 – Resientemente Ofisina di Turismo di Kòrsou (CTB), Curaçao Airport Partners (CAP) i representantenan di hotèlnan miembro di Curaçao Hospitality and Tourism Association (CHATA) a kompletá otro eksitoso roadshow na New York. Komo parti di e evento a presentá un trùk di batido na e distrito di Flatiron i Union Square ku ta dos di e arianan mas trafiká na New York.
Ku e meta pa atraé konsumidónan na New York e organisashonnan a plania pa bini ku algu ku sigur ta hala atenshon. E evento tabata diseñá pa krea mas konsientisashon di nos pais i duna oportunidat na e personanan di New York pa konosé mas di loke Kòrsou tin di ofresé, interakta ku e diferente partnernan i tambe tabatin oportunidat pa gana un biahe pa Kòrsou i purba un di Kòrsou su famoso batidonan.
Riba un di e dianan a parker e trùk patras di e edifisio ikono di Flatiron i su siguiente dia e trùk tabata parker riba Union Square. Riba e trùk tabatin skibi “Right Now in Curaçao” (Aworakí na Kòrsou), kual ta forma parti di e kampaña nobo di merkadeo i aviso di CTB. E trùk kolorido a hala hopi atenshon di tur ku tabata trafiká den e aria menshoná. Miéntras parti di e tim di Kòrsou tabata repartí batido grátis, tabata duna informashon general di Kòrsou, di e buelonan non-stop di JetBlue pa Kòrsou i tambe repartí atributonan di promoshon. A rifa tambe via di un kòntèst online riba medionan sosial diferente premio di biahe pa dos persona pa bishita Kòrsou.
Komo resultado e evento a krea hopi interakshon riba medionan sosial mirando ku tabata enkurashá e personanan pa usa e hashtag #RightNowInCuracao i tambe e filter di Kòrsou riba Snapchat.
Durante di e dos dianan di e evento mas di 3000 persona di New York a hasi uso di e oportunidat pa saboriá un batido i via di medionan sosial a alkansá un kantidat di 600,000 persona. Danki na e evento aki Kòrsou aworakí ta riba kaminda pa bira un destinashon ku sigur personanan di New York lo konsulta ora di hasi nan eskoho pa nan siguiente vakashon.


text: Ta posible na Aruba pa pone un hende cu ta gravemente adicto na droga of alcohol, y pa motibo di e molester cu e ta causa debi na su adiccion, bao curatela. Esey kier meen cu huez ta dicidi cu e persona no por percura pa su mes interesnan mas. Huez ta apunta un ‘curator’. Esey hopi biaha ta un miembro di famia of un hende cu ta traha den cuido di adiccion, cu mag di tuma decisionnan den nomber di e persona adicto tocante por ehempel, su gasto- y entradanan (primi aki pa informacion tocante e responsabilidadnan di un curator). Den algun caso huez por hasta duna ordo pa un adicto cu a wordo poni bao curatela, wordo interna obligatoriamente den Centro di Motivacion, un centro di rehabilitacion. Huez ta tuma e decisionnan aki riba peticion di famia, casa, of otro hende den bida di e persona adicto. Ministerio Publico tambe por pidi huez pa impone e medida aki. E fundacion pa cuido di adiccion ‘Fundacion pa Maneho di Adiccion Aruba‘ (‘FMAA’). Nan ta asisti y informa Ministerio Publico den esaki. FMAA ta traha estrechamente cu adictonan y nan ambiente pa bringa e problematica di adiccion na Aruba. Pa mas informacion tocante pone un persona bao curatela, interne obligatoriamente den un centro di rehabilitacion y otro solucionnan pa adictonan, bo por wak e foyeto aki of download un ehempel di un peticion of tuma contacto cu FMAA. Primi aki pa un interview cu e Fiscal Mayor tocante e procedura di curatela y admision obligatorio of aki pa informacion tocante Centro di Motivacion. Contact FMAA:


text:
“Hecho ta ku mayoria di Merka a skohe pa Donald Trump, prome minister Rutte ta diskriminatorio kontra ekstranhero i esei ta bon pa proteha makamba na ulanda na Korsou tin ku hasi mesun kos.” (c) Dwight Rudolfina MAS99 [Segun su logika di 40 piku ana di periodismo NL por sigui brutalisa bida di YDK numa na Korsou via Cft i otro manego politiko ku ta keda dikta for di Den Haag riba gobiernu]
“Mi ta gosa sra Leeflang paso e ta para tras di su kos,e ta konsistente.” (c) Juny Joseph MAS99 [Segun su logika un eks minister di ensenansa ku a sostene un manego di gobiernu pa desbentaha alumnonan empobresa na Korsou i Antias por risibi aplouso i respet pasobra e ta hasie ku konsistensia.]
“No tur hende por bira dokter, abogado, akountent, direktor di banko.” (c) Mayoria di politiko i dokter, abogado, direktor di banko [Segun nan logika ta sierto hende ku ta bin for di un ‘bon’ famia i ku un diploma for di un ‘bon skol por tin e privilegio di risibi un salario gordo pasobra e sobra mayo dje pueblo (pretu) aki ta predestina pa bira e buriku di karga trahando e plaka brutu pa un grupo chiki elitario pasobra nan ta keda kalifika komo hende bobo pretu ku no tin e forsa intelektual pa yega na un nivel haltu di estudio pa okupa puestonan manera dokter, abogado, akountent i direktor di un banko.]
“Nos no tin sen pa traha kas ku kura pa tur hende. Gobiernu no tin e finansas, trahando kas den altura lo skapa tereno.” (c)Mac Cijntje – Eks parlamentario di Pueblo Soberano [Segun su logika tin ku stiwa i sklabisa famianan riba otro den flet di 4,5 piso pasobra gobiernu no tin e kurashi di honra su areglo di estado i tur tratadonan humanitario i hustifika un forma nobo di krea kas ku kura pa hende por biba sano manera nos kultura krioyo semper a biba i por a prospora independiente pa motibu di tin un pida tereno.]
“No mester tin igualdat den parlamentu pa hendemuhe. 10 hendemuhe ta muchu, sala a bira un kangamentu di saya di otro mundu. Forsa di muhe ta su lenga.” (c) Juny Joseph MAS99 [Segun su manera di pensa mayoria di hende ku por vota mester basha nan voto pa hendehomber so pasobra hendehomber no ta kapas di pusta boka politikamente ora nan ta reuni.”]
“Hendemuhe a emansipa di mas.” (c) Dwight Rudolfina i Juny Joseph MAS99 [Segun nan logika e hendemuhe ku a pari nan a krea un generashon di ser feminino ku ta lucha kontra di ta trata mane un katibu di hendehomber i ke para riba su mes pia pa krea su destino sin metechi maskulino]
“Mi no tin problema ku makamba, mas makamba mas miho, laga nan bin basta
nan strooi plaka pa ekonomia drai. Laga e luga aki yena ku hende.” (c) Amparo Dos Santos [Segun su logika komersial-politiko Korsou tabata di makamba antes i awe i pa eternidat e por keda asinei tambe pasobra plaka ta tumba prinsipio i ideologia di liberashon semper]
“Homoseksualismo ta un malesa mental manera tabata defini antes den DSM-VI (e manual di statistik di disordennan mental) (c) Rignald Sitoris – psikologo [Segun su logika ora bo stima hende di bo mes sekso bo ta loko segun analisis bieu frakasa di mundu di psikologia ku ya a desbarata sientifikamente e mentira alternativa]
“Por benta karni 20, 40 ana ku fecha kaduka den frizer i kome despues trankil.” (c) Gonzalo Cuales Z86 [Segun su logika ela google lihe lihe un kos i kere ku e por bin tira un para na radio pa defende un posibel kliente o futuro kliente ku ta bende karni na su emisora]
“Un mayoria di 20% den e referendum na Puerto Rico a skohe pa bira parti di Merka.” (c) Ricardo Isebia komentarista radio New Song [Segun su logika e tin difikultat di bisa e berdat na su skuchadonan ku mayoria partidonan politiko portorikeno a boikotia e referendum pasobra nan ta hostina riba Merka i su violensia kolonial]
“Nos produktividat ta esun mas abou na mundu.” (c) Billy Jonckheer presidente di kamera di komersio [Segun su logika Korsou for di 195 pais ta skor komo number un den produkshon laboral sin por bin ku prueba sientifiko, sin niun lista di region, ni e kalkulashon kon ta yega na un sifra.]
“Hopi hende inkapas despues di 30 mei 1969 a hana trabou djis pa nan kolo i esei a stanka nos pais ekonomikamente te dia di awe.” (c) Jurgen Arvelo komentarista na Hoyer i TV Direct (Segun su logika Korsou su ekonomia hodidu domina pa hende blanku ta falta dje YDK pretu bobo ku nunka den su bida tin e kapasidat di por funkshona riba un nivel haltu den gobiernu. Preferiblemente e lo ta ke pa Korsou bai bek na e tempunan prome ku 1969.]
“Nos tin ku wak un manera pa regula, kontrola e influensia negativo di emisoranan, televishon i medionan sosial pa garantisa un bon edukashon pa pueblo i espeshal pa hobennan.” (c) Gibi Doran parlamentario MFK (Segun su logika MAS99, GIO semper tabata tin un influensia santifika riba su generashon i e komo lider di un banda i lider na un emisora nunka a ninga di eduka su pueblo i fanatikonan pa medio di letranan i programanan radial.]
“Mi no tabata sa esei, solamente mi tabata sa ku O.B. ta tin un probema ku ‘muhe’ pero mi no tabata sa ku e tabata abuza di mucha tambe.” (c) Pastor Bakhuis presidente saliente di e asosashon di pastornan di Korsou [Su logika religioso di un lider pastoral banda di no tin un problema ku su kolega ta viola hendemuhe adulto,ta ku e ta atmiti meskos ku Papi Esprit i Raimy Juliet ku nan ta enganando nan sigidonan kristian lagando nan kere ku nan tin un don speshal ku tin un lina di komunikashon direkto ku dios ku semper ta tene nan na altura di tur kos ku ta pasando riba e isla aki i pa asina por interveni i skapa bida di hende ku ayudo divino na tempu.”
“Sueldo minimo no ta yega pa biba un bida digno pero tin ku tena kuenta ku nos situashon ekonomiko tambe.” (c)Steven Martina minister di ekonomia (MAN) [Segun logika di un yu di Don Martina sosialista e wega ekonomiko tin ku viola e derechinan laboral-sosial ankra den areglo di estado i tratadonan i konvenionan internashonal pa despues e YDK por hana un oumento di su salario di hamber.] ]


text:
Kralendijk - Awe dia 30 di mei Koalishon MPB Raphaela i Bernabela ta pidi e pueblo di Boneiru pa tuma un momentu di reflekshon relashoná ku e situashon aktual di Boneiru, tendiendo e yamadanan di sierto gruponan pa tuma akshon ku e puru meta pa destabilisá e trankilidat i harmonia di biba ku Boneiru ta konosí pe.
Reakshon adishonal riba e rapòrt Spies pa Minister Plasterk
Kralendijk - Den e mesun karta Kolegio Ehekutivo ta reakshoná riba e posishon di Gabinete relashoná ku e rapòrt Spies.
Boneiru a wórdu akseptá pa kompetí den deporte eskolar di sur Amérika
Kralendijk - Dia 12 di mei último e despacho di minister di deporte di Chile a manda un karta pa e hefe di Indebon, kaminda nan a konfirmá ku Boneiru huntu Guyana Franses por partisipá na e weganan deportivo di ‘’Consude’’ ku ta e konseho suramerikano di deporte eskolar.
Karteranan di e diputadonan ta konosi.
Kralendijk – Despues di deliberashon interno karteranan di e tres diputadonan ta konosí. Despues di nombramentu di e Kolegio Ehekutivo nobo dia 17 di mei último e a repartí e karteranan entre e diputadonan.
Skolnan Básiko A Risibí Buki Pa Lesa For Di Rcn
Kralendijk – E departamentu di Enseñansa di Rijksdienst Caribisch Nederland, RCN ta opsekiá tur skol básiko na Boneiru dentro di poko e buki di lesa “De roep van de shoko/Gritu di shoko”.
Petishon pa kompensashon pa artikulonan eskolar
Kralendijk – Entrante di e siman benidero Direktorado Komunidat i Kuido, Sekshon Asuntunan Sosial i di Labor di Entidat Públiko di Boneiru ta kuminsá ku registrashon pa bini na remarke pa haña un kompensashon pa artíkulonan eskolar pa e aña eskolar ku ta na kaminda.


text:
Wikipedia:Kiko ta reglanan
Wikipedia ta un ensiklopedia. Generalmente, un artíkulo mester tin tópiko notabel (apropiado pa un ensiklopedia óf almanak).
Si tópiko ta kontroversial (polítika óf religion), inkluí varios opinionnan. Usa puntu di bista neutral.
Aviso di bo mes empresa no ta apropiado.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mes dialekto. Por fabor no kambia e dialekto di teksto eksistente. (For di kuminsamentu, e menú i kategoria di Wikipedia ta na papiamentu.)


text:
Maharishi Mahesh Yogi a trese Meditashon Trasendental na mundu 50 aña pasá i 5 miyon hende a siña praktik'é.
Desplegá benefisionan di Meditashon Trasendental
Meditashon Trasendental ta habri e potensha kompletu di bida. Investigashon ekstenso a saka'fo ku e ta baha strès i preokupashon ku komo resultado mas pas interno, kreatividat, salú, eksito i felisidat.
Meditashon Trasendental
Meditashon Trasendental ta e forma di meditashon di mas puro, simpel, i efektivo ku mundu a konosé. E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu. Meditashon Trasendental
Kon pa siñaDi solamente maestronan sertifiká i solamente personal un hende por siña Meditashon Trasendental (MT). Ta praktik'é 20 minüt dos biaha pa día sintá kómodamente ku wowo será. Siña Meditashon Trasendental
Tuma e prome paso…
Yama Sentro di MT na number di telefòn+5999 510 4058 òf +5999 560 8520
Transcendental Meditation:
does it work?
"Your mind becomes stiller and less troubled by thought. It's a nice feeling. I've decided I'm going to stick with it ... because it's an almost embarrassingly luxurious thing to do."Full article


text:
Palm Beach – Bushiri
Diasabra marduga algo pasa di 3’or un unidad di recherche ta bin topa cu un pelea, ariba parkeer plaats di The Village. Na e mes momento nan ta constata cu un di e personanan envolvi, lo ta den posesion di un arma di candela.
E persona aki lo ta logra bandona e sitio den un Nissan Cube blanco, cu a sali cu velocidad halto direccion Riu.
Mes ora a pidi pa refuerso.
Altura di luznan di trafico di Superfood, e lo a para den luz cora, pero momento cu ela ripara cu patruyanan lo ta yegando a cuminsa move un biaha mas y den e maniobra aki e chauffeur ta manda e auto ariba polisnan.
Persecusion a start atrobe
Direccion rotonde Sasaki e ta bay ariba y despues ta drenta Schotlandstraat, na e momento eynan ya tin varios unidad policial, tanto uniforma y no uniforma tras di e auto aki.
Altura di Katra e ta bay links, pues ariba e caminda di tera patras di go kart.
Tironan a cuminsa cay
Ariba e caminda aki, esnan den e Nissan Cube a cuminsa los tiro ariba polisnan.
Mes ora autoridad no a duda y tambe a cuminsa los varios tiro bek ariba e Nissan Cube.
Na final di e caminda nan ta logra detene tur esnan den e auto, cu tawata cuatro. Tres homber y un dama.
Ambulance ta wordo pidi cu urgencia.
Ambulance a wordo pidi cu urgencia na prome instante, paso tawata mustra cu un di e ocupantenan lo a haya un impacto di bala.
Despues e sospechoso mes a bisa polis cu e bala lo a rasca su curpa bay. No ta conoci con serio e herida ey tawata, pero asina mes ela wordo transporta pa hospitaal.
Polis ta transporta e otro sospechosonan pa warda di Shaba, caminda cu ariba e imagen por wak e dama cu tawata hunto cu e tres hombernan.
Tur esnan envolvi ta personan local.
Loke a pasa ta pone tur hende para keto un rato y realisa con nos cayanan a bira. Un arma di candela, cu ta un arma mortal por ta den cualkier auto of den saco di carson di cualkier persona ey fo nan.
E grupo aki no a respeta autoridad y ta los tiro ariba nan. Pues e chance cu nan lo yega y tira un ciudadano tambe ta hopi mas grandi.


text:
Jaburibari – Diahuebs mainta algo prome cu 8:30 polis a bay panort e centro di nos grandinan, situa na Jaburubari. Akinan un incidente a tuma luga y nan lo tin un persona wanta.
Na yegada a resulta cu ta trata di un accidente entre un taxista y un scooter. E persona ariba e scooter a rabia basta ora esaki a pasa y a manda un piedra dal e glas patras di taxi van.
E problema a start ora cu e motociclista a bisa cu e lo no tin placa pa paga loke a pasa y aparentemente lo no tawata tin intencion di bay paga nada tampoco, segun nos por a compronde.
Polis a detene na e sitio y a transporte pa warda di Shaba. E taxista lo mester a pasa na warda tambe, caminda cu departamento di trafico lo mester a pasa tambe.


text:
Douane a score na Servicio di Post
ORANJESTAD(AAN): E personal di Douane ta traha den diferente area riba nos isla. Nan meta ta pa controla tur loke ta ilegal y tambe garantiza cu loke drenta of sali di Aruba cumpli cu leynan.
Riba esaki mes un biaha mas e personal di Douane a haci otro hayazgo di droga. E biaha aki na Post Kantoor. Un cantidad di droga a worde confisca den mueblenan cu tabata tin pa bay Europa.
Durante e control a descubri e droga scondi den e mueblenan. No ta prome biaha cu ta descubri droga na Post Kantoor.
Tin hende ta kere cu via e servicio di post nan por logra nan meta mandando droga Hulanda por ehempel. Aki nan a faya. Awor tin investigacion andando y lo pone man riba esnan responsabel cu a trece e material yen cu droga pa bay Hulanda.
Un pabien na Douane cu e dianan aki ta masha den noticia cu nan hayazgonan. Ya caba a menciona algun dia pasa cu e Douaneronan ta basta motiva pa traha y pesey turs siman ta score. Mescos tin basta verbal a cay tambe pa facturanan mal yena intencionalmente.


text:
CTB a firma kontrato di Embahador di Kòrsou ku Churandy Martina
Willemstad – 24 di òktober 2016 – Resientemente Ofisina di Turismo di Kòrsou (CTB) a firma un kontrato di ‘Embahador di Kòrsou’ ku nos atleta profeshonal lokal ku ta kompetí riba nivel internashonal, Churandy Martina. E kontrato ta enserá ku CTB por hasi uso di Churandy Martina su nòmber, imágen òf persona pa promoshon i otro aktividatnan di merkadeo internashonalmente. Den kuadro di e kontrato aki ya kaba a traha riba algun video i potrèt promoshonal di nos atleta lokal kual pronto lo keda lansá riba nivel lokal i tambe internashonal. Churandy nos ta orguyoso di bo!


text:
ORANJESTAD – Algun simannan atras pelotero Arubano Brandon Rincones kende ta firma cu e organisacion di Boston Red Sox tabata di bishita na nos hermana isla Curacao, pa asina participa y train hunto cu e peloteronan professional na Tio Daou Ballpark bou di guia di Sir. Hensley Bam Bam Meulens y Ben Thijssen.
Fuera di esey Brandon tabata train tur merdia na 5 Star Baseball Training bou di guia di Coach Haily de Palm y anochi tabata train bateo hunto Jonathan “Mamba” Schoop. Ta bisa cu esaki sigur tabata un tremendo experencia y motivacion pa Brandon, pa asina e por sigi traha duro y focus riba su sonjo cual ta yega Grandes Ligas un dia.


text:
ta otorga dos dia liber adicional
ORANJESTAD (AAN): Den cuadro di e cambio di leynan laboral Minister di Labor, Otmar Oduber ta di opinion cu como tata tambe e hende homber mester tin e derecho riba dianan liber pa cu e nacemento di su yiu.
Asina a reglamenta e introduccion di un ley nobo cu ta duna dos dia adicional di ‘kraamverlof’ cu pago normal pa e ser masculino.
Actualmente e trahador masculino tin derecho riba un periodo cortico riba dia di parto di su casa como tambe riba dia di haci declaracion di e mucha na censo.
Hopi biaha e tata mester presenta bek na trabou despues di un par di ora lagando e mama su so pa cuida e mucha.
Mirando e mundo moderno cu nos ta bibando aden e mandatario ta haya necesario pa e ser masculino cu ta e pareha di e mama tambe ta presente pa brinda sosten na e ser femenino durante e prome dianan despues di nacemento di mucha y asina, cu sosten di Parlamento, a otroga dos dia mas di ‘kraamverlof’.
E dianan liber aki no ta forma parti di e dianan di vacacion y no lo por wordo desconta como tal.
Minister Oduber ta mira cu e cambio den ley laboral aki lo sa di aporta na e proteccion y seguridad di e famia na momento cu e hende homber ta presente pa experiencia e prome dianan di bida di su yiu.


text:
Mapa di herensia kultural
Mapa Kultural Históriko di Kòrsou ta un inventario digital di herensha kultural di Kòrsou. E mapa ta inkluí na total 2700 elemento di habitashon humano. E ta duna un bista kla di 5000 aña di habitashon humano, inkluyendo herensha Afrokaribense, bayendo bèk te na e periodo promé ku Columbus.
E mapa a wòrdu kompilá a base di siguiente fuentenan:
- resultado di investigashon arkeológiko i antropológiko di vários sitio históriko i kultural
- mapa geológiko di Kòrsou
- vários mapa históriko, manera e mapa tipográfiko detayá di J. Werbata, for di aña 1911.
E Mapa Kultural Históriko di Kòrsou a wòrdu desaroyá pa NAAM en koperashon ku Amsterdam’s Bureau voor Monumenten en Archeologie (BMA) di munisipalidat di Amsterdam, Hulanda.
E ta un kontinuashon di un inventario anterior dor di NAAM i Carmabi (e instituto lokal pa investigashon di naturalesa). E inventario aki a wòrdu kompilá pa yega na mas komprenshon di e herensha lokal i prevení pèrdida di mas sitio valioso kultural i históriko. E mapa ta forma parti integral di e dokumento Maneho di Arkeologia Kòrsou, kua a wòrdu desaroyá riba petishon di Diputado di Edukashon i Kultura.


text:
E siman aki nos bisiñanan na banda pazuid ta keda den noticia. Y noticia cu sigur tin relevancia pa nos. Nos lo tin e eleccion presidencial di diadomingo venidero, pero esey pa straño cu e ta zona, no ta e punto di interes mayor.
Ta imposibel cu e señor di fam bon Antiano y Arubano a organisa henter un show pa e bay perde. Sigur si hopi hende opta pa no bay vota, su fanaticonan si ta bay. Exito garantisa. Naturalmente esey no ta bay cambia nada, e caos economico y hamber ta keda mescos y lo bira mas grave ainda.
Mas interesante ta con for di diferente banda ta trahando riba un strangulacion di e compania mayor cu ta carga tur e peso di e pais. E ultimo sucesonan di ConocoPhillips cu a pone embargo na e islanan ruman ta un problema serio pa Venezuela, cu di mes caba a mira nan industria principal garna for di otro. Manera por lesa den otro noticia den e edicion aki, e pais ta caba na mita miyon bari pa dia bao di e cuota cu nan a haya di OPEC na fin di 2016, den e acuerdo di Viena unda e miembronan di OPEC y entre otro Rusia, a palabra reduci produccion pa pusha prijs internacional mas halto.
Wel, e caida di produccion na Venezuela ta asina grandi cu e otronan no tin tanto preocupacion. Y bayendo fin di e aña aki e perspectiva ey no ta cambia y e falta di e produccion Venezolano lo percura pa prijs di crudo internacional lo no baha facilmente. Ya OPEC a laga sa caba cu e exceso cu tabatin den mercado, y cu tabata mantene prijs abao, a desaparece caba.
Y esey no ta tur.
E confrontacion entre Merca y Iran, sigur si esaki resulta den un embargo Mericano pa crudo Irani, lo percura pa mas scarsedad riba mercado internacional, cu prijs halto corespondiente. Conta acerca otro problema cu tin, manera na Siria cu por lo pronto no ta completamente back in business, mas e insiguridad den cierto pais productor Africano, anto nos tin un scenario bastante fastioso pa nos como consumidor… Y nos ta pagando 2 florin pa liter caba… Si en berdad nos ta bay pa un aumento di accijns tambe, anto prijs di combustibel lo bay bira un factor serio pa tene cuenta cu ne.
Ta imaginabel cu esaki, hunto cu e aumento di BBO/BAZV ta deshaci facilmente di e apenas 1% cu nos economia lo a crece, segun e proyeccion preliminar di Banco Central. Banda di esey, tin e promesa di baha prijs di awa y coriente, pero cu posiblemente un aumento den prijs di heavy fuel oil cu WEB ta consumi, esaki por bira dificil pa realisa.
Anto nos no a papia ainda tocante e consecuencianan ainda pa e proyecto di Pdvsa na San Nicolas, cu a dal para prome cu e ultimo acontecimentonan aki. For di fuente bon informa nos ta comprende cu no tin mucho actividad riba e tereno, y esey no por ta otro tampoco. Simplemente no tin placa pa haci nada, tin restriccion Mericano riba e actividadnan, y hopi lo bay depende di un eventual cambio politico cu por tuma luga, si e regimen aki desaparece. Y ainda e ora nos lo bay tin un situacion compleho, unda e gobierno nobo lo bay establece prioridad den loke nan mester haci pa pone nan industria petrolero ariba pia atrobe.
Di esey lo bay depende si nan ta mira un posibilidad pa uza e refineria na Aruba como upgrader, mientras nan ta sigui traha riba aumenta e cantidad di upgrader na nan pais mes. Nan programa strategico pa cu esaki a cay completamente atras den e 19 aña cu e comunistanan di Chavez y Maduro tabata na mando, y a haci tal desaster, cu ni cu nan ta desea nan no por expande nan capacidad actualmente. Na prome instante nan, es decir e actual oposicion, lo no ta tanto contento cu e acuerdo cu Aruba, pasobra e acuerdo aki, segun varios politico di oposicion, nan ta mir’e manera un cos gekonkel entre Maduro y Eman. E mester a haya aprobacion di parlamento, esun berdadero y no e circo estilo Cubano cu Nicolas Maduro a crea aña pasa, y esaki no a sucede.
Pues un opcion ta pa no reconoce e acuerdo completamente, pero por ta cu nan ta mira e otro bentahanan cu tin na Aruba, cu ta por ehemplo e terminal di almacena crudo, cu ta algo cu den futuro Venezuela ta keda depende ariba. No ta mira cu por lo pronto Venezuela mes lo tin mas capacidad di puerto di profundidad pa maneha VLCC. Ta p’esey nan a end up na e islanan cu si tin esey.
Di tur manera, na Aruba nos mester bay contempla seriamente si nos mester ta dispuesto di laga un industria hopi contaminante bay opera pa tempo limita, te ora Venezuela tin su upgradernan cla, anto e ora ey si, definitivamente nos lo mester bay ruim op de boel. Honestamente, nos ta kere den ruim op e boel awor, y no aki 15 o 20 aña. Ban concentra riba actividad limpi na San Nicolas.


text:
Prome Minister Eman na Plaza Libertador Betico Croes
ORANJESTAD – E aña aki Aruba ta celebra cu 31 aña pasa el a haya su Status Aparte y dies aña prome cu himno, bandera y escudo. Na 1986 Aruba a bira un isla autonomo den Reino Hulandes. Na Aruba esaki a wordo recorda riba varios plasa y den varios forma.
E acto protocolar a tuma lugar riba Plaza Libertador Betico Croes na Vondellaan den presencia di Gobernador Boekhoudt y su señora, di dignatarionan di Corsou, Sint Maarten y otro islanan den Reino, di miembronan di Parlamento y demas invitado. Prome Minister Eman a tene un discurso elocuente den cual el a papia di nos Status Aparte, pero su discurso tabata mas tanto enfoca riba patriotismo y e amor grandi cu nos tin pa Aruba cu no tin nada pa kibr’e.
“Historia hopi bes ta algo riba papel, nos ta haya les den dje, pero e ta un poco invisibel”, Eman a bisa na inicio di su discurso. “Ora nos ta para den e dianan aki na e diferente monumentonan cu recuerdonan profundo, nos curason ta acapara memoria di esnan cu no ta aki mas cu nos.
Pero atras a keda nan labor y nan lucha pa e pais aki, nan cancionnan cu ritmonan cu den e dianan aki ta bin hunto den un harmonia increibel. Nos Creador ta obrando pa nos pais.” Eman a conta con ora e mira e escudo e ta pensa riba e mensahe di e simbolonan riba dje y compara nan cu e realidad di awe no por conclui otro cu Aruba ta un isla bendiciona. ”
E wiel di industria cu pa un tempo no a draai, awe atrobe ta den completo renobacion. E mata di aloe cu tabata e industria principal di un tempo, a desaparece pa un temporada y awe e ta un di productonan mayor di exportacion di Aruba.
E simbolonan di hospitalidad y cordialidad riba e escudo ta indica con Aruba awe ta un di e islanan Caribense cu e industria turistico mas fuerte y creciente y mas prometedor. “Cu realidadnan asina, un isla cu un historia asina profundo, locual cu por ta parce invisibel, nos por toca y sinti den e obranan di leyenda aki cu nos grandinan a laga atras pa nos. Ora nos canta ‘Aruba, dushi tera y di e stimacion cu nos tin pa e isla aki, berdaderamente no tin nada pa kibr’e. Tur esaki ta pasobra cu nos tabatin generacionnan di tata y mamanan cu a inculca esey den nos curason.”
Eman, kende den su discurso a enfoca hopi riba e amor patrio, a bisa cu loke ta pone e isla Aruba cay y lanta bek ta e forsa y sentido di patriotismo aki. “E stimacion aki cu no tin nada pa kibr’e. E amor cu nos tin pa e baranca aki cu nos ta yama Aruba, dushi tera ta enorme. Ban brasa riba e dia nacional aki e stimacion patrio y haci’e mas profundo.
E pilarnan cu ta carga e stimacion aki di lidernan politico, di dirigentenan di arte, cultura y escultura, cada un cu nan creacion ta yuda nos cu nan obranan di pasado y esnan cu nan visionnan nobo pa futuro ta duna nos e perspectiva di optimismo cu hunto nos por haci un diferencia pa e futuro di e pais aki. Historia ta duna nos suficiente confiansa propio pasobra nos a mira den cada faceta di e historia aki cu Aruba a sa di enfrenta cada reto cu orguyo y a sa di progresa mas hopi ainda cu locual mester a supera”.


text:
About Inusha
I am Inusha Cizaine Arisca Curiel-Capriles.
I dedicate this site first to God – our Heavenly Father – my husband Mark Curiel and our daughthers Elique & Julianne Curiel and to all my family and friends. God bless you all!
I want to share with you how great the Lord was for me during a difficult time of my life that I categorize now as a beautiful experience. Thank you all for your inspirations, thoughts and prayers. You all have contributed to the INUSHA today. I hope you will enjoy this as much as I’m still doing.
I was born in Curacao on October 29, 1972. In 1989 I went to study in the Netherlands where I recieved my master degree of Molecular Biology in 1996. In 1997 we recieved a miracle from God – Elique Curiel was born. I know my boyfriend-husband Mark since my 14 years. Oh, that’s another miracle. I’m blessed.
As parents we knew that we had a great responsibility. It was important to be a good example and that God is the number one in everything.
In 1999 our second miracle – Julianne Curiel – was born.
After living almost 15 years in the Netherlands we had an opportunity in december 2003 to remigrate to Curacao.
This journey was a challenge and an expending love for the Lord. We had a secure life in the Netherlands but we put everything in God’s hands and in 1 year time anything who seemed impossibel was possible for us.
On February 15, 2006 I’ve got the result of my cervical test who was not good at all. This was something nobody expected but my Faith in the Lord helped me. I was sure that only God knew why this was happening and I told my God that I was ready for the walk of faith. I asked Him to take control of my life because I trust Him. And today I can tell you that every day is a challenge living in this world and with the Lord I am safe and redeemed. I am blessed, healthy and still growing in the Lord. Thank you Lord for this beautiful experience. I love You God and I love you all!!
– Inusha, Friend Jesus –
Papiamentu version
Ami ta Inusha Cizaine Arisca Curiel-Capriles.
Un gradisimentu ta bai primeramente na Dios – nos Señor, despues mi kasa Mark Curiel i nos dos prinsesanan Elique & Julianne Curiel i tur mi famianan i amigunan ku mi ta stima masha. Boso tur a kontribui na e Inusha di awe.
Dios bendishoná boso tur!!
Mi ke kompartí ku boso mi rumannan tur e inspirashonnan, pensamentunan i orashonnan ku mi a eksperensha durante e periodo di mas difísil pero tòch mas bunita den mi bida. Mi ta spera ku lo bo gosa di dje manera ami ta gosando ketu bai.
Mi a nase na Kòrsou dia 29 di òktober 1972. Na aña 1989 mi a bai studia na Hulanda kaminda mi a hal mi “doctoraal ” den Biologia Molekular (Moleculaire Biologie) na aña 1996. Na aña 1997 nos a haya un regalo bunita di Dios, esta nos promé yu muhé Elique Curiel. Komo mama mi a kuminsá sinti for di na momentu ku Elique tabata den mi barika ku Mark i ami tin un responsabilidat grandi komo mayor. I banda di esei mi tabata sa ku nos mester ta un bon ehèmpel pa nos yu i ku e kos di mas importante den bida ta Dios nos Tata ku ta den shelu. Na aña 1999 Señor a duna nos e di dos milager den nos bida esta nos di dos yu muhé Julianne Curiel. Despues di a biba kasi 15 aña na Hulanda Señor a trese nos bek Kòrsou ku un mishon esta di ta un ehèmpel di Kristu Hesus.
E stap aki tabata mas kresementu di mi AMOR pa nos Señor. Saliendo for di un bida sigur na Hulanda nos a bin bek Kòrsou poniendo tur kos den man di Dios i den 1 aña di tempu Señor a regla tur kos. Algu ku pa hopi hende ta imposibel tabata posibel pa nos. Esta gradesido nos ta Señor. Abo Señor ta lus di nos bida. Pero dia 16 di febrüari 2006 mi a haya resultado di mi paptèst. Esaki ta algu ku ningun hende no ta ferwaktu pasombra e tabata malu. Pero mi Fe den Dios Todopoderoso a yudami keda para firme riba mi pianan. Mi tabata sa sigur ku solamente Dios sa kiko ta pasando i mi a bisa Señor ku mi ta konfia den dje i ku mi tabata kla pa kana e kaminda ku E a plania p’ami. Mi a aseptá lokual ku tabata pasando i mi a pidi Señor tuma kontròl di mi kurpa i mi bida. I awe mi por konta boso ku tur dia ta un “challenge” biba riba e mundu aki pero ku Dios mi ta sano i salvo. Mi ta bendishoná, salú i ta kresiendo dia pa dia mas den Dios nos Salbador. Danki Tata pa mi bida. Mi stima Bo Tata i mi ta stima boso tur mi rumannan.
– Inusha, amiga di Hesus –
Design, Content and Images INUSHA July 16, 2006 – Curacao


text:
Ritmo Kombina
Ritmo Kombina ta un tipo di musika ku a origna na Korsou den añanan nobenta di siglo pasa. Ritmo Kombina ta un meskla di diferente ritmo karibense, entre otro zouk, cadence, konpas, merengue, kaseko, Salsa Antiyano, y plena.
E prome exponentenan di e genero Ritmo Kombina tabata e gruponan musikal Explosivos, GIO y ERA. Despues hopi otro gruponan musikal, tambe na Aruba y Boneiru a kuminsa toka Ritmo Kombina. Na kuminsamentu di e siglo aki Ritmo Kombina a kuminsa ta domina musika popular, prinsipalmente na Korsou, kompletamente y ta e tipo di musika mas popular na e islanan ABC y tambe bou di Antiyanonan y Arubianonan biba na Hulanda en e prome dies (10) ananan di e siglo 21. Tin un of mas grupo na Venezuela tambe ku a wordu inspira pa ritmo kombina. Tambe e konosido argelista Sergio George ta hopi enkante ku ritmo kombina y esaki a inspire den algun areglo.
Na komienso e ritmo tabata wordu toka riba un tempo bastante lihe. Den e ultimo ananan diferente grupo ku ta toka ritmo kominba a kuminsa baha e tempo y bini ku argelonan vokal.
Otro gruponan musikal konosi pa Ritmo Kombina ta Guess,Tune, EQO (Aruba), Q-Sign (Hulanda), Gio Fuertisimo (Korsou), Dreams (Korsou) y Cache Deluxe (Hulanda).


text:
CTB ta entregá sertifikado na empleadonan den e área di seguridat
...60 empleado a finalisá e training ku éksito...
WILLEMSTAD- 8 sèptèmber 2015:- Dianan 7 i 8 di sèptèmber último Dr. Peter Tarlow di Tourism & More Inc. a duna training na diferente persona ku tur dia ta enbolbí ku seguridat di e turista i di nos komunidat. Meskos ku aña pasá, riba invitashon di Ofisina di Turismo di Kòrsou (CTB), Dr. Tarlow a kompartí e último desaroyonan di seguridat di turismo riba nivel mundial ku énfasis riba Kòrsou. E propósito di e trainingnan aki ta pa suministrá, kompartí i aktualisá konosementu di e personal di seguridat ku ta den kontakto direkto òf indirekto ku e industria turístiko. E aña aki e Safety & Security Training su focus tabata riba “The Art of Communication & Listening Skills” esta e arte di por dominá e abilidat di komuniká i skucha. Esnan ku a forma parti di e training básiko tabata empleadonan di CPA, CAP, Imigrashon, Duana, Kuerpo Polisial Kòrsou, Brantwer, POLITUR i Warda Kosta. Un total di 60 partisipante a finalisá e training ku éksito i a risibí nan sertifikado. Na e entrega di sertifikado a hiba palabra sr. Hugo Clarinda direktor interino di CTB i Dr. Peter Tarlow di Tourism & More Inc.
Dr. Peter Tarlow ta un orador mundialmente konosí i un eksperto riba e impakto di krímen i terorismo den industria turístiko. Despues di e eksitoso promé ‘Safety & Security Training’ na 2014 e partisipantenan a indiká di ta masha interesá pa sigui risibí entrenamentu i kurso den nan área di trabou. CTB ta kere firmemente ku mester keda forma i desaroyá personal di tur departamentu enbolbí den e sektor turístiko. Ku seshonnan manera esun duná dor di Dr. Tarlow esaki ta posibel.
CTB ta sigur ku e training lo yuda desaroyá i mehorá kada partisipante su manera di komuniká i skucha. Alabes e training ta yuda tambe pa prepará e partisipante pa diserní kada situashon i prevení insidentenan ku por perhudiká bida di e bishitante, e lokal i e imágen di nos industria turístiko den su totalidat. Ya kaba a skematisá un seshon intermedio ku lo tuma lugá na aña 2016. Ta trainingnan manera esaki ta yuda ekipá empleadonan ku e hèrmèntnan nesesario pa atendé insidentenan ku por tin influensha direkto i indirekto riba nos industria turístiko. CTB ta gradisí tur ku a partisipá na e training pa nan entusiasmo i dedikashon.


text:
“Señor ta mi wardador, mi n’tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe hanja forsa. Salmo 23:1,2,3.
Cu inmenso dolor na nos curason, nos ta anuncia fayecimento di:
Jeritza Soraya Rafini
Naci na Aruba dia 10 oktober 1975
Fayece na Aruba dia 2 december 2017
na nomber di su:
Yiu cu eta stima un mundo: Jorgino Alberto Harold Junior Fingal
Mama: Soraya Boerleider-Strijdhaftig
Padraso: Gilberto Boerleider
Tata: Alberto Rafini (Padu)
Rumannan cu eta stima masha hopi mes: Kadir Cordero, Gilberto Boerleider y Revelinho Boerleider
Tata di su yiu: Jorgino Fingal y Edeline Leest y famia
Wela/Mama: Lucia Rafini v/der Linden, Antonia Strijdhaftig-Noquera
Tanta y Omonan: Karina y Wilson Dorothal, Ferdinand Strijdhaftig y famia, Lucette y Benito Lacle, Maria Rafini y Everaldo, Fabia Pirella, Ludwina Rafini y Edwin, Everaldo y Sharline Rafini, Marlin Rafini y Theofilio Damian, Danilo Rafini, Shirley Rafini y Juan Gomez
Prima y primo nan: Linsey y Chito Geerman y famia, Kathleen Henriquez, Lucienne Lacle, Julian Lacle y famia, Justin Lacle, Meriyen Giel na Hulanda, Damian Cordero na Hulanda, Ellen y Daniel Leo y famia, Fernando y Marinelly Tromp y famia, Siomara Everon y famia, Gilbert Damian, Luzdaris y Auqie Tromp y famia, Ricardo Pirella, Marvino y Claudia Kock y famia, Stephanie y Patrick Lopes y famia, Eldrick Rafini y famia, Edwin y Alvin Leyba, Gianina Medina y famia, Jenny- Ann Gomes
Directeur di BID: Roy Brete y tur su coleganan cu e la stima
Su amiga y amigonan mas cerca: Rebeca Maduro, Tanya Cunha, Angelo Trimon y Aniera Briezen
Y demas famianan: Rafini, Boerleider, Strijdhaftig, Fingal, van der Linden,Dorothal, Lacle, Cordero, Giel, Geerman, Henriquez, Leo, Tromp, Pirella, Lopez, Everon, Damian, Leyba, Medina, Gomez, Noguera, Garrido
Su ihanan: Gianina Medina, Daniel Leo jr, Zadyrienne Lopez, Zoe Arendsz
Enbez di flor of krans, lo tin un box disponibel pa un donashon pa Koningin Wilhelmina Kanker Fonds.
Si en caso den nos tristeza nos por a lubida algún persona of famia, nos ta pidi nos mas sincero disculpa.
Acto di entiero ta tuma lugar Diasabra 09 December 2017 pa 4or di atardi na Misa Sagrado Curazon na Savaneta y despues saliendo pa Santana Catolico na Savaneta. Nos defunto stima lo ta reposa for di 2or di atardi na Misa.
Adres pa condolencia: Ad Patres Funeral Home, Diabierna 08 December 2017 for di 7:00 pm pa 9:00 pm
Staff y personal di Ad Patres funeral home ta extende nos mas sincero condolencia na famia di e fayecida.


text:
Tin diferencia opinion ariba e proyecto di cambia scolnan publico unda cu nan lo cay bou di un fundacion, segun presenta recientemente pa minister di Enseñansa, drs. Rudy Lampe. Sr. RIcardo Croes, parlamentario pa partido RED ta splica mas ariba esaki.
Sr. Croes a splica enfaticamente cu e intencion no ta pa perhudica niun hende. Mas bien, ta wega politico ta wordo hunga. Niun hende lo gana ni perde si e decision aki no wordo tuma. Niun hende no a haya e statuutnan pa wak, ya cu nan lo haya e statuutnan pa mira prome cu nan dicidi pa mes, si nan ta bay pa e cambio.
Mas aleu, Sr. Croes a splica cu Sr. Vinkmans pa medio di un Powerpoint a duna un splicacion tocante e diferente procesonan pa pasa di scol publico pa un fundacion, segun Sr. Croes. Durante e ultimo reunion cu e docentenan di Scol Basico Washington, e tabata duidelijk treci dilanti, cu esaki no tabata e caso na e momento ey. Si esey tabata e caso, e docentenan lo a haya oportunidad pa trece nan reclamo dilanti, ya cu tru esaki ta den proceso ainda.
Den e reunion a trece dilanti cu docentenan lo haya e chance pa pone algun reclamo, pa bay di acuerdo cu nan lo haya e statuut pa wak, prome cu bay di acuerdo. E maestronan a haya un tegenwerking, y e motibo, segun Sr. Croes, ta cu campaña politico no a caba dia 22 di september. Minister di Enseñansa a splica cu e Fundacion no ta bay perhudica e docente, mas bien e ta yudanan, ya cu ta bay depolitisa enseñansa.
Programa di Stichting ta disponibel pa tur hende wak riba e facebook page di partido red democratico, caminda cu por aprecia cu gobierno ni Minister lo tin ni un intencion pa perhudica docentenan cu esaki.
Motibo di e fundacion, ta cu p.e. tur locual ta pasa via di gobierno, tur material, tur cos cu scol mester, pavia cu e ta scol publico, semper gobienro ta hay’e ta paga 3 biaha e prijs, ya cu comerciantenan tin cu warda pa nan placa, y scol ta haya e material laat. Den un fundacion, no tin e burocracia di 90 dia, manera den gobierno. Tin diferente motivonan pa trece un fundacion, entre otro, siendo cu aunke lo ta funcionando caba na Hulanda y Corsou e intencion no ta pa copia nan sistema.
Den caso di SKOA y SMOA nan ta den un stichting caba, te aworaki no tin ni un keho cu e scolnan aki lo cay den mal maneho y tur esaki lo mester tuma na cuenta caminda cu stichting pa scol di gobierno lo ta algo positivo.
Finalmente parlamentario Croes a señala cu gobierno tin un procedura cu ta tuma su tempo. Tur e fundacionnan ta haya subsidio di gobierno. E diferencia ta cu bou di un fundacion, den un forma huridico na mes por yega na otro sumanan cu nan mester pa nan maneho. Un scol publico ta practicamente prohibi, e ta contra ley pa e scol publico mag haci algo, apart di e subsidio pa e yega na placa. E ta contra ley. Asina mes, a ‘kijk door de vingers’, unda cu comision di mayornan ta haci ‘rare sprongen’, cual ta necesario pa yega na placa, ya cu e no ta cubri pa ley.
Bou di un fundacion, e forma di genera placa pa e fundacion, ta mas amplio, tin mas posibilidad,cu esun cu ta cay bou di e scol publico, cu mag, pa ley, solamente ricibi e subsidio di gobierno, sec. Ya caba ta dos ehempel cu ta mustra kico por ta e beneficionan pa bay over na un stichting.
Pero si bay over na e fundacion, despues cu e docentenan haya e statuutnan pa wak, y nan ta realisa cu si ta si of ta no, eynan ta e momento crucial unda cu decision ta cay, ya cu gobierno no tin poder pa implementa nada. Parlamento tin e funcion pa controla, nan lo studia e posibilidad aki, caminda cu ni docente, ni pueblo, ni muchanan lo wordo afecta den ningun forma.
E cambio di un scol publico pa un fundacion, esaki lo no afecta e posicion huridico di e docentenan. E oferta cu ta wordo haci ora bay over na e fundacion, ta garantisa un ‘gelijk gestelde ambtenaren via contract’. Cu esaki, docentenan por pidi den nan acuerdo nobo, den e fundacion, pa e LMA ta aplicabel.
Algo cu ta confuso ta cu e ley di ambtenaar su proteccion ta limita. E ley cu ta sali for di Burgerlijk Wetboek, e derecho ariba Eerste Aanleg y Hoger Beroep y Hoge Raad, cual e ambtenaar no tin den LMA. Den otro palabra, tin miho posicion huridico den un fundacion, segun Sr. Ricardo Croes, parlamentario di partido RED.
Docentenan lo tin miho proteccion huridico den un fundacion
Tin diferencia opinion ariba e proyecto di cambia scolnan publico unda cu nan lo cay bou di un fundacion, segun presenta recientemente pa minister di Enseñansa, drs. Rudy Lampe. Sr. RIcardo Croes, parlamentario pa partido RED ta splica mas ariba esaki.


text:
Willemstad,– Mirando e tantísimo problemanan ku ta surgiendo na Venezuela i ku den sierto sentido tambe ta afektá e islanan ABC, nos ta publiká un sondeo ku a keda hasi na e pais bisiña.
Ekspertonan di Encuestadora International Consulting Services (ICS) a hasi un sondeo kaminda nan a puntra ku si elekshon tabata awe pa ken lo bo a vota.
Remarkabel ta ku apesar di tur e krítikanan riba e maneho i sistema di e presidente Nicolas Maduro, mester bisa ku el a haña un total di 55,9% di sosten di e pueblo, miéntras ku e aspirante di e partido Accion Popular, señor Henri Falcon a risibí apénas 24,9% i e representante di e partido Eperanza por el Cambio (EPC) señor Javier Bertucci a risibí apénas 16,2% di sosten. E dos últimonan tur dos opositor di Maduro.
67,5% a mustra di lo a vota, miéntras ku 3,7% no a partisipá den e votashon i tin 1,3% ku no sa ainda si nan lo bai vota.
E enkuesta a keda realisá ku un márgen di sifra di 0 pa 10 kaminda 0 ta nifiká ku definitivamente e persona lo no Sali su kas bai vota i 10 ta nifiká ku e lo Sali bai vota.
-Kon grandi e probalidat ta ku lo bo vota den e próksimo elekshonnan pa presidente di Venezuela dia 20 di mei e aña aki?
E sondeo ku a keda realisá entre 20 di aprel i 4 di mei a indiká ademas ku 43,8% di e votadónan ta sinti nan mes identifiká ku e partido Sosialista Unido di Venezuela ((PSUV), kual ta e organisashon polítiko prinsipal di e pais ku ta konta ku mas di seis mion 400 mil militante.
E kantidat di hendenan ku por vota na Venezuela ta superá 20 mion 759 mil venesolano, segun e ultimo kondeo elektoral, di kual lo tin mas o ménos 13.979.660 ku lo vota.
Otro enkuestanan tambe ta duna e kandidato Nicolas Maduro komo ganadó, tal manera tabata e kaso ku e firma ekuestado, Consultores 30,11 o Hinterlaces.


text:
Eccema ta un nomber general pa diferente malesa di cuero. E sintomanan mas caracteristico ta grawatamento, biramento cora y cascamento di e cuero. Tin biaha bo por mira blaar chikito yen di awa of cu awa ta sali for di nan. Eccema por aparece riba henter nos curpa.
Un posibel causa di eccema ta hiper-sensibilidad pa cierto substancia (alergia). Hopi biaha ta masha dificil pa averigua cua substancia ta e causa exactamente. Tension emocional por haci eccema flama mas. E disposicion pa haya eccema por ta hereditario.
Eccema den bo man por ta consecuencia di trahamento frecuente cu awa of di uzo di detergente (likido) of habon.
CUIDO PROPIO:
LOKE BO MES POR HACI
Purba averigua kico lo por ta e causa cu bo ta haya eccema. Si regularmente e ta presenta, averigua si esaki ta sosode pasobra bo a drenta den contacto cu cualke substancia na cas, na trabou of cualke otro caminda.
Tene e cuero seco vet cu un crema neutral sin perfume. Pa tratamento di eccema cerca mucha por haya diferente producto cu por tira den e awa pa baña.
No uza habon, specialmente no riba e luganan cu bo tin eccema. Habon ta kita e capa di vet protector cu e cuero ta produci. Baña cu awa lauw, pero no tur dia. Djis dep e serbete riba bo cuero, ora bo ta seca bo curpa. No frega riba dje! Seca e plooinan den bo cuero y tambe meymey di bo tenchinan bon.
TUMA CONTACTO CU BO DOKTER DI CAS
- Si despus di un siman, e molester no a mehora cu e medidanan menciona.


text:
Month: September 2016
Salmo Sagrado
Ku un yu ‘so’ kobrando salario minimo ta un fiernu finansiero
Nan a mata su wela, e trahado sosial no sa kon pa restora,
niun hende ta wori ku e ta sufri ketu bai.
Mañan ta high heels na Spoonz sowieso
Ora berans dal aden, anto bo’n tin nada pa gasta,
basha bo ke basha abou tur hende ku ta wantabu feu kome.
Tiany ta haltu, 7or mainta
feu su garganta ta sali un kloaka di koño bo mama
p’e mundu hente ku nunka a tribi di stime bek
Marga ta ora bo no por kome un Dabudek kambio sosial
n’e truk’i pan i kuminsa kria brasa di 9000 miya pa
strangula e arkitektonan di genesidio pretu na Den Haag
Korsou, bo hendenan ke ta bunita dilanti spil
teniendo nan iPhone, paden dio’sa.
benta 5 florin den tanki
drenta kachipin buskando un ko’i hasi
Awalektra a subi
Desayuno pasta djente
Kaya Shers mi’n ke mire
Merdia ta kou kiko ta
Korsou: hende hostina plan bari no konose buki lei kodigo penal
Vigilia pa tur ku ta keda goberna pa patin i donchin politika
Habri e frishidel 6 biaha pa ora. Nada den dje.
Dama siegu di hustisia ta murmura:
Pobresa ta krimen organisa
di siglo pasa, dia ku barkunan a yega ku ‘salbado sefardiko’
E angustia ta balido rekonosiendo un estafa bankario ku a dura 100 aña.
barikanan ta borota
e hamber tin ku muri, at’ei salmo sagrado
sobra’i porko ta rechaso
e vito finansiero ke pa sigi korta
e bisio di ghetto ta insisti pa sobrebibi nos tin ku horta bek.
Korsou: un zumbi so por kana sin lombrishi
pampel di wc a kaba, uza Vigilante numa
rasta ku a keda di bui pornada
niun ta rabia
kadaver bibu ku
babadó mara
nos tur ta tin biaha
no tin kuent’i nada
paso riba e kuenta
no tin net net nada
8 korant, 4,5 televishon, 8 emisora
pero niun ke debati kombin e podernan ekonomiko
por sigui machika nos?
Korsou un kolebra nunka por bira un Kerubin
100 Logro di Kapitalismo Krioyo: Derechinan Laboral
2 siman largu trahadonan pretu ta den un welga hustifika kontra abuzu laboral di kontratistanan di refineria ISLA i ni politika ni prensa ni pastornan por buta preshon pa pone dunadonan di trabao kumpli ku un kontrato kolektivo digno segun lei i tratado internashonal. Esaki ta un dje ‘100 logro’ di kapitalismo krioyo na Korsou.
100 Years MCB Bank Leeching Off Centuries of Unpaid Black Labor
Its 2013, 15o years of abolition of Dutch enslavement is vaguely commemorated. The Jewish Capriles banking dynasty starts preparing their centennial celebrations for parasiting of unpaid black labor in Curacao. MCB bank was right thurrrr.
Pretu Balioso 4
Mikrofonista II, Dia di Prensa
VBC i KdK i Rasismo Komersialisa
Sesunan di VBC (Verenigd Bedrijfsleven Curacao) i KdK (Kamera di Komersio) ta prueba sientifikamente ku patronchinan di pensa ta aktivo 24 ora pa dia, 7 dia pa siman: “YDK pretu nunka por bira don di su mes pais, YDK pretu no por para na kabes di CPA, CPS, Airport, offshore, turismo, import, industria petrolero. YDK pretu pa mayoria ta traha e plaka brutu pa nos i nan tin ku sera nan smoel i no eksigi niun salario hustu pa biba un bida digno. YDK pretu tin ku keda katibu di elite ekonomiko, finansiero. Nunka laga nan bira dono di institutonan finansiero. Nunka eduka YDK pretu riba ekonomia i finansas emansipatorio.”


text:
WILLEMSTAD – Organisadornan di Curacao North Sea Jazz Festival a anunsiá awe niun hende ménos ku Jason Derulo, Carlos Vives i Sean Paul cu lo bini Corsou pa Curacao North Sea Jazz Festival 2018. Tambe por anuncia binida di Spyro Gyra i e Trio Michel Camilo. Organisashon di CNSJF ta trahando riba diferente otro artista. Lo anunsiá e artistanan aki den kurso di lunanan benidero. E di ocho edishon di e festival lo habri djaweps 30 di ougustus ku konsiertonan grátis den World Trade Center. Ya a keda konfirmá pa e anochi di apertura en todo kaso Silvestre Dangond.
Promé ku el a anotá bou di su mes nòmber algun éksito, e outor, kantante i bailarin Jason Derulo ya tabata komponiendo pa otronan. Despues di piesanan pa nòmbernan ku ta zona manera Lil Wayne, Pitbull, Diddy i Sean Kingston el a hasi su mes famoso na 2009 ku su promé disko sengel Watcha Say ku a resultá di ta na Merka direktamente na number un. Entre tanto Derulo a bende mas di 50 mion ehemplar ku a resulta 27 bes den platina, e bistasonan riba You Tube i streams den Spotify ya pa basta tempu kaba a surpasá e borde di mil mion ehemplar.
E kantante kolombiano, kompositor i aktor Carlos Vives a bira famoso komo strea den telenovelanan kolombiano i portorikeño. Aunke ku ya na edat hóben el a saka tres álbum ku balada, musikalmente el a bira popular despues di haña un ròl na televishon di e papel di e kompositor di vallenato Rafael Escalona. El a kanta e piesanan den e mesun serie aki i el a haña ku e dos pistanan original di sonido di e serie a bira éksitonan nashonal. Despues di esaki a bai e masha bon mes ku su kareda musikal. Na 2001 el a risibí pa su álbum Déjame Entrar su promé Grammy Award dor di ta e mihó Traditional Tropical Latin Album (Album tropikal tradishonal latino). Vives ta kombiná vallenato tradishonal ku elementonan di rock i e ta sigui saka álbum eksitoso. Ademas e ta hasi regularmente gira i e ta usa su eksperensia i konosimientu komo guía den e vershon kolombiano di The Voice. Na 2017 el a saka su di 15° álbum Vives, ku tin riba dje e éksito La Bicicleta, huntu ku e kantante femenina Shakira.
Despues di su promé éksito Gimme The Light na 2003 Sean Paul a bira popularísimo ku e piesa Get Busy i el a ripití esaki ku e piesanan We Be Burnin' i Temperature. Kooperando ku diferente otro artista el a sigui su ruta di éksito, di tal manera el a optené éksitonan ku Beyoncé Baby Boy, Enrique Iglesias Bailando, Sia Cheap Things i hopi otro mas. Entretanto Sean Paul a para bira un di e artistanan di salon di baile mas grandi di e epoka aki.
E banda di fusion di Jazz Sypro Gyra a alkansá eksito ku su di dos álbum Morning Dance na 1979, yegando na e nivel di platina i dos di su piesanan mas konosí entre otro ku e título Song For Lorraine. Entre tanto Spyro Gyra a produsí trinta álbum i a bende mas di dies mion di ehemplar. E banda ta kombiná Rythm and Blues i elementonan di Pop i músika karibense i Jazz i esaki ta funshoná, Billboard a aklamá nan como e artistanan di Jazz mas eksitoso di añanan 80.
Pianista i kompositor Michel Camilo mirá pa hopi komo un embahador di jazz latino, ta moviendo ya pa basta aña. Den añanan 80 kosechado tantu eksito komersial komo elogio di e krítikonan di jazz pa su dominio virtuoso di teklado di piano. A sigui masha hopi konsierto riba tarimanan prestigioso i na 2003 el a risibi un Grammy Award pa su álbum Live At The Blue Note.
E kantante kolombiano i a la bes instrumentalista Silvestre Dangond a manifestá ku su propio, vershon nobo di vallenato, un estilo di músika tradishonal di e parti karibeño di Colombia. El a forma primeramente un ekipo ku e akordeonista Ramon López i despues tambe ku e akordeonista Juancho de la Espriella ku huntu kuné el a graba shete álbum eksitoso i ku pronto el a kambia bira e akto mas grandi di e vallenato di e pais. For di e obra La 9a Batalla, su álbum di 2013, Dangond ta bira un artista solista, pero e ta sigui komandá e lista di éksitonan musikal. Su último álbum Gente Valiente a sali aña pasá. NOTA: Ortografia ta di Corsou. Potret. Carlos Vives cortesia www.semana.com
KRALENDIJK/WILLEMSTAD – Corte na Corsou y Bonaire diabierna atardi a lanta beslag parcial di ConocoPhillips. E mester sosode di tal forma cu por tin suministracion di coriente y gasoline riba ambos isla. Loke si huez a determina ta cu e pago pa suministracion di e productonan, mester bay riba un cuenta separa, unda cu e placa mester para te ora cu tin claridad di ken mester ricibi e placa. Sea ta ConocoPhillips of PDVSA. Hueznan di e dos islanan a ordena PDVSA pa sigui suministra petroleo. E hueznan den nan sentencia a considera cu ConocoPhillips tin motibo hustifica pa claim PDVSA, pero cu un disputa comercial entre e dos companianan aki no por desrumpi henter un comunidad pa scarsedad di gasoline y coriente. Como tal a dicta e sentencia pa tene cuenta cu ambos interes.
WILLEMSTAD – Richard Gibson a keda apunta como e proximo presidente y gerente general di Ennia Caribe Holding NV, reemplasando Ralph Palm cu ta subi e Board of Supervisory Directors of Ennia Caribe N.V. y fungi como e consehero strategico senior. Gibson tin un trayectoria largo den mundo di empresa priva y tambe como abogado. E tabata chairman of the board di St. Maarten Commercial Bank, miembro di Supervisory Board Directors di RBTT Bank, y Chairman of the Board di Nagico Insurance N.V.. E tabata entre otro minister di finanza tambe na St Maarten.
WILLEMSTAD - Christina Aguilera, Sting y Shaggy ta e ultimo tres nombernan pa e alineacion pa Curacao North Sea Jazz 2018. Ku masha orguyo i ku un plaser inmenso nos por anunsiá e último artistanan ku lo bai hasi e alineashon kompletu di Curacao North Sea Jazz Festival di e aña akí. Djabièrnè 31 di ougustus nos lo yama un bes mas bon biní na e fenómeno musikal Sting riba nos isla., ku lo keda akompañá riba tarima pa niun hende otro ku no ta Shaggy. Nan dos ta forma huntu e klousura fenomenal i fabuloso riba e tarima ku ta hiba nòmber di Sam Cooke. Anto e dia despues riba djasabra niun hende ménos ku e artista Christina Aguilera lo presentá riba tarima Sam Cooke. Ademas di esei ta un plaser pa notifiká ku tambe lo presentá riba e mesun djasabra ei otro artista di taya ku yama CeeLo Green ku lo duna su presentashon riba e tarima Sir Duke. Sting ya pa hopi dékada ta un di e nòmbernan musikal di mas grandi mei mei di género di músika, pa e simpel echo ku el a risibí no ménos ku 16 galardon Grammy Awards i di por a bende en total kasi 100 mion di álbum huntu ku The Police i komo guitarista solista. E artista hamaikino Shaggy a hasi un hasaña riba su mes pa fortalesé popularidat di e ritmo di reggae i di dancehall, ku éksitonan manera Oh Carolina, Mr. Boombastic, It Wasn’t Me i e piesa Angel. Aunke ku na promé bista kisas lo bo haña impreshon ku e kombinashon di e dos personanan akí ta parse di ta un kombinashon no realístiko, de fakto i en realidat e kombinashon di e dos personanan akí a resultá di ta musikalmente un kombinashon musikal perfekto. E plan original ku Sting lo a kontribuí den un di e númeronan di Shaggy a resultá den e piesa Don’t Make Me Wait, ku a bira tambe e promé disko sengel kaminda nan dos a toka huntu. E kombinashon akí a kai den asina bon tera, ku Sting i Shaggy a kontinuá ku e racha triunfante akí. E resultado tabata: nan álbum nobo tokando nan dos huntu ku ta hiba komo título 44/876 ku un sentimentu realmente isleño. E verano akí Shaggy i Sting huntu ta bai hasi un gira dor di kontinente europeo pa diferente lokashon históriko. Christina Aguilera ta un kantante kompositor ganadó di Grammy Award , ku ta konosí pa su bos fuerte i pa su éksitonan. Durante su karera e la bende mas ku 43 mion disko mundialmente. Aguilera tin 5 éksito number 1 riba Billboard Hot 100, i ta entre e tres damanan ku den tres desienia konsekutivo ta logra penetrá drenta puesto haltu(añanan ‘90, ‘00 i ‘10). E la gana 6 Grammy Awards, entre kua un Latin Grammy Award. Tambe e tin su strea riba Hollywood Walk of Fame i e ta tin e honor komo úniko artista bou di 30 di aparesé riba e lista di Rolling Stone magazine, ku e 100 kantantenan di mas grandi di tur tempu. Na 2011 Christina Aguilera a drenta mundu di televishon komo coach den e programa The Voice, e programa di NBC nominá pa Emmy Award. Aguilera a sigui usa su bos pa e bon kousa. For di 2009 e ta internashonalmente portabos di Yum! Brands' World Hunger Relief i a yuda rekoudá mas di 150 mion dòler pa e programa mundial di kuminda i otro instansianan pa kombatí hamber. 15 di yüni su di 6 disko Liberation lo sali, pa kua for di awor por hasi pedido.E kantante CeeLo Green nos konosé mihó komo artista solista, aunke tin bastante fanátiko ku gran plaser ta mira bèk na e tempu kaminda el a bira famoso komo e parti mitar di Gnarls Barkley; i e otro parti mitar ta e produktor famoso Danger Mouse. E piesa Crazy a logra pone e duo di soul akí riba mapa musikal na aña 2005; e éksito monstruoso akí ku a keda koroná ku un Grammy i entre tanto tin su propio página Wiki ku ta mas largu ku un di kualke artista! Aunke ku ofisialmente Gnarls Barkley nunka a keda eliminá i desolvé, su di dos i último álbum tin e fecha di for di dies aña pasá. Ku su zonido di bos i timbre altu ku ta algu úniko CeeLo Green a demostrá for di e fecha ei ku e por para riba su mes pianan, loke ta duna testimonio den su disko sengel ku a resultá den un éksito musikal rotundo titulá Fuck You! (2010), i ku esaki el a alkansá puesto number un riba e lista di e mihó kuarentanan di Hulanda.
WILLEMSTAD – E compania petrolero Venezolano PDVSA a dicidi pa para tur trabou riba e refineria ISLA n Corsou, asina cu tur produccion di petroleo cu nan tin, caba. Asina e compania a laga sa cu ta nan contesta riba e accion di e compania mericano ConocoPhillips riba e beslaglegging riba e refineria. Asina e portal Hulandes Nu.nl ta raporta.
WILLEMSTAD – Awe mainta a tuma lugar e prome reunion tecnico di seguidmento di e acuerdo di dia 7 di april ultimo na Venezuela. E reunion di awe mainta manera NoticiaCla a raporta caba, a tuma lugar na Willemstad Curacao entre delegacion di Venezuela, Aruba, Bonaire y Corsou en busca di un relacion ‘sano comercial’ entre Venezuela y e islanan Hulandes’. Asina e delegacion di Venezuela a laga sa. E tabata trata un reunion tecnico riba materia di aduana unda cu partidonan mester a delinea kico tur por y no por pa e trafico maritimo entre Venezuela y islanan ABC. Pa Aruba a participa entre otro director di aduana y director di Direccion di Relacionnan Exterior di Aruba Edwin Abath, y funcionario Davidsen.Pa Venezuela tabatin representante di Cancilleria di Venezuela, gobernacion di estado Falcon, oficial di Seniat, y mas funcionario di gobierno di Venezuela. E otro islanan tambe tabatin nan respectivo representantenan. Foto cortesia Cancilleria di Venezuela.
ORANJESTAD/WILLEMSTAD – Delegacionnan di Aruba, Bonaire y Corsou ta reuniendo awe (diahuebs) na Corsou pa establece e reglanan pa por habri e trafico maritimo cu Venezuela mas liher cu ta posibel. Siman pasa prome minister di Aruba Evelyn Wever Croes a confirma pa NoticiaCla cu e reunion lo ta tumando lugar riba 3 di mei, pero cu esaki no ta inclui oficialnan di Venezuela, sino netamente di e islanan ABC. E intencion ta pa ‘streamline’ e proceso di atende e trafico maritimo comercial pa tur isla tin e mesun proceso. Potret ta di e waf na Punto Fijo, estado Falcon.


text:
BOSTON – Despues di tabata for di circulacion pa 10 dia debi na un lesion na su pia, awe e pelotero Arubano Xander Bogaerts a hunga y wak accion, aunke no den su liga regular. Bogaerts a forma parti di e lineup di Pawtucket den Triple A, unda el a luci den bateo y bati un homerun y un doblete. E intencion ta pa diaranson Bogaerts hunga un wega mas den e liga aki, pa despues diabierna e bolbe liga major na Boston, unda cu su ekipo lo enfrenta e ekipo di Tampa Bay Rays. Fuente Sports Zone Aruba. Potret cortesiaK. Janclef.
SAVANETA - E team Brandweer 1 a caba e Ronde van Aruba como prome. Keda pendiente pa e resultadonan total.
ORANJESTAD - SETAR ta sponsor di tur aña di Ronde van Aruba desde e comienso y cada aña esaki a bira mas grandi. SETAR Semper ta participa como sponsor pero tambe tin un team di empleadonan cu ta participa. E aña aki SETAR tin 3 team di empleadonan cu ta participa den Ronde van Aruba.
SAVANETA – Un total di 586 persona lo participa awe nochi na e careda popular “Ronde van Aruba”, cu ta un record na participante. Ayera nochi a tene e anochi di informacion final, unda cu tur participante a reuni y a haya nan material y ultimo informacion y regla necesario pa por participa y ta prepara. E careda ta cuminsa pa 8’or despues cu Gobernador di Aruba Su Excelencia Alfonso Boekhoudt primi e boton di comienso. E careda ta cuminsa y caba na Mariniers Kazerne na Savaneta, E ultimo grupo di persona ta sali den careda di 10’or y ta spera e prome grupo di persona yega bek na MZK pa 3’or di diasabra marduga. NoticiaCla lo ta cubriendo e salida manera a haci aña pasa tambe, via e pagina di Facebook cu livestreaming. Potret cortesia Seever Krozendijk (297 sports).
ORANJESTAD - E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon. Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
ORANJESTAD - Diaranson 16 Mei 2018, Aruba Wieler Bond lo tene su paseo silencio ariba bicicleta. Ride of silence ta un paseo ariba bicicleta unda anualmente , riba e mesun dia y ora, ciclista nan full rond di mundo ta uni nan mes pa concientiza automobilistanan ariba e seguridad den trafico y alavez conmemora ciclistanan cu accidenta of a fayece door di un trafico insigur.
ORANJESTAD – E di dos campeonado di AKB ta tuma lugar proximamente na Aruba. E lo tuma lugar den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.


text:
Gobièrnu no ta un poder riba sosiedat, pero un órgano di sosiedat.
Ora nos pone esaki huntu ku e deseo di e pueblo Boneriano di ke integrá den Hulanda na Dezèmber 2008, ta difísil di komprondé pakiko Hulanda ta hasi difísil pa rekonosé ku tur Hulandes tin e mesun derechonan básiko ku na Hulanda. ‘Tur Hulandes’ lo bai inkluí e poblashon di e 3 eks-kolonianan: Boneiru, Eustatius i Saba, (‘BES’) ku a ekspresá nan deseo estatal via di un referèndem rekonosé pa tur partner den Reino.
Artíkulo 1 di Grondwet
Artikulo 1 di Konstitushon Hulandes (= Grondwet) ta bisa:
‘Tur ku ta na Hulanda (...in Neder-land bevinden...), lo ser tratá igual
den sirkunstansianan igual.
Diskriminashon a base di religion, konvikshon filosófiko, afinashon polítiko, rasa, sekso òf kualke otro motibu no ta permití’.
E importansia ku Hulanda ta duna na no-diskriminashon ta ser aksentuá den e echo ku esnan ku a traha e lei fundamental aki (Grondwet Hulandes) a disidí di habri (!)
e konstitushon ku un artíkulo netamente kontra diskriminashon. Artíkulo un (1) di Konstitushon Hulandes (= Grondwet) ta indiká ku tur hende na Hulanda ta meskos i ku p’esei diskriminashon ta prohibí.
ulanda ta leu for di nos ...
Pa e islanan BES ta hopi importante ku Hulanda ta rekonosé ku artíkulo un (1) di Konstitushon Hulandes (Grondwet) ta konta pa e islanan sin reserva algun.
E rekonosementu di artíkulo un (1) pa e islanan BES ta forma e base pa bo por kai bèk riba dje, si bin resultá ku un Lei no-diskriminatorio ta demasiado rígido, ku por ehèmpel e islanan por kai manera Hulandesnan ta bisa “tussen de wal en het schip” i e islanan chikí por ser perhudiká pa un lei ku pa mayoria di Hulandes ta bon, pero pa e poblashon di e islanan den Karibe por tin efektonan no deseá pa motibu di e situashon spesífiko di e isla, míles di kilometer for di e otro 16.5 mion Hulandesnan na Europa.
Lei Hulandes na diferente kaminda ta hasi diferensia den tipo di diskriminashon. Lei konosé diferensiashon (diskriminashon) direkto i diferensiashon indirekto. Si un instituto òf hende ta diskriminá/diferensiá a base di e formanan menshoná eksplísitamente den Grondwet, esaki ta prohibí sin mas, eksepto si den un lei ‘spesífikamente’ ta hasi un eksepshon. Si tin un hustifikashon ophetivo ku ta duna un pakiko di hopi peso, ta posibel pa diferenshá.
Mester por diferenshá
E rekonosementu básiko, na promé lugá, di no-diskriminashon ora e 3 islanan bira parti integral di Hulanda ta esensial. Pero na e otro un banda mester rekonosé ku bou di sirkunstansianan spesífiko mester por permití diferensianan, pasobra
sirkunstansianan den e teritorio Hulandes-Karibense en komparashon ku sirkun-stansianan na Hulanda Kontinental por pone ku “gelijke monnikken, gelijke
kappen” por ta devastador pa e islanan chikí, òf por ta inhustu pa ku munisipionan (= ‘gemeenten’) Hulandes, òf asta pa ku Hulandesnan bibá na Hulanda mes.
Den e situashon nobo despues di Dezèmber 2008 mester rekonosé, sin reserva, ku promé semper ta konta: Artíkulo un (1) di Konstitushon Hulandes tantu pa e islanan BES komo pa Hulanda. I despues ta bai papia unda e rekonosementu ‘één òp één’ aki por perhudiká e islanan Karibense (òf Hulanda) desproporshonalmente i via
di diferensiashon indirekto suavisá òf eliminá efektonan negativo di sierto sirkunstansianan spesífiko kaminda e punto di prinsipio di “gelijke monnikken, gelijke kappen’ por hinka e islanan chikí den desbentaha desproporshonalmente grandi, òf ku no ta hustifikabel pa ku públiko òf ‘gemeenten’ Hulandes.


text:
Interlingua
Interlingua ta un idioma artifisial esei aplikashon palabranan esei on trova den mas idiomanan di e Europa oksidental. Illo ha devenite inventate per e IALA - un grupo di personanan (e mas konossite essente Alexander Gode) esei laborava super nan projekto durante ultra 20 annos. Illes finiva í publikava e prime diktionario den 1951. Interlingua ha devenite kreate super e base di e vokabulario di e idiomanan sequente: ingles, franses, spaño, portugues, í italiano
E nomine di e idioma ta komponite eks dos partes: inter signifika "inter"; lingua signifika "idioma". E disveloppatores eligeva e nomine "interlingua" pasobra illes voleva esei la idioma sia applikate pro fasilitar e kommunikation inter personanan di paises differente. Pasobra interlingua ha devenite kreate artifisialmente pro esser un idioma fásil, illo ta mas fásil di sińa esei idiomanan natural.
Mashá milles di personanan por aplikashon interlingua, í parlatores di interlingua affirma esei meyon di personanan komprende lo (por lesa tekstonan í tendé algun esei kombersá den interlingua) sin besonio na sińa lo primemente.
Il son dos altere idiomanan artifisial den e mundu kon ultra 1000 parlatores - esperanto í ido. Illos dos ha devenite kreate pre interlingua. Alikun personanan pensa esei esperanto í ido sia mas fásil na sińa pasobra iste idiomanan non ha "ekseptiones" (palabranan esei infringe e regulas), sed altere personanan pensa esei interlingua sia mas fásil pasobra e disveloppatores eligeva kada e palabranan den modo esei sia fásil na komprende pro personanan qui konosé ingles, franses, spaño, portugues, o italian, sed il son idiomanan komo oksitan í romanian, kada idiomanan esei veni di latino, e idioma usate den Roma ante longe tempore.
Den mas, e parlatores di Interlingua affirma esei nan idioma representa un nobo latino, net mas simple í "modernisate".
Teksto di eksemplo den interlingua[editá | editá fuente]
- Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon.
Pater Noster den Interlingua[editá | editá fuente]
- Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo.
- Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal.
Interlingua den Wikipedia[editá | editá fuente]
Interlingua ha tamben nan proprie Wikipedia.


text:
TREMENDO NOTISIA! Plastic Soup Foundation ta biniendo Boneiru pa yuda nos kombatí un di e problemanan mas grandi di Mundu i Boneiru; e monton kresiendo konstantemente di plèstik.
Manera ta konosí, Boneiru ta importá kasi tur su produktonan. E empake di e produktonan akí ta krea un enorme monton di shushi. Tur e shushi akí ta bai nos kuskus, pero no ta tur material di empake tin e mesun efekto dañino pa nos medioambiente. Papel ta dura solamente un luna, karton ta plama di otro den un periodo di masoménos dos luna, bleki ta tuma 50 aña pa deskomponé i plèstik… awèl, plèstik por bai pa semper…
Pa e motibu akí nos ta ansioso di presentá nos proyekto piloto di plèstik bou di e nòmber ‘Di SHUSHI pa PLAKA’ (‘TRASH TO CA$H’), ku nos ta bai ehekutá na luna di mei 2016. Den e proyekto piloto akí Selibon ku ta e kompania lokal ku ta manehá asuntu di shushi lo funshoná den koperashon ku Plastic Soup Foundation i Boneiru Duradero pa redusí e monton di plèstik ku ta bai nos kuskus. Meta di esaki ta pa traha produkto ku plèstik resiklá, aki na Boneiru mes. Na fin di 2016 nos lo ta transformando material ku ta benta afó den produkto nobis nobis i útil, splikando pues e nòmber ‘Di SHUSHI pa PLAKA’ (‘TRASH TO CA$H’).
Den e próksimo simannan nos lo informá bo tokante e progreso di nos proyekto piloto pues tene nos página di Facebook Boneiru Duradero Portal na bista. I tambe no keda sin tuma parti na nos eksposishon Plastics EXPO ku nos ta bai organisá riba 28 di mei na Plasa Medio Ambiente, di 10 or di mainta pa 3 or di atardi.
Si bo ta interesá pa haña mas informashon tokante The Plastic Soup Foundation bai riba www.plasticsoupfoundation.org
Photo by Ronja Jansz


text:
Aki ta sigui un resumen di casonan den Corte di Prome Instancia pa dia 29 September 2017.
Pa 8or y 15 di mainta, e sospechoso EedC lo presenta dilanti di hues. E caso aki uno pro forma, es decir hues lo bay pone un otro fecha pa trata e caso. D.C. ta wordo acusa, conhuntamente cu un otro of otronan, di ladronicia cu violencia di un I-phone y/of un Samsung y/of un suma di placa riba 16 di Juni 2017 di un y/of dos persona. E violencia a encera cu D.C. ta saca un arma di candela y a pone contra rebchi di un persona y a bise: “No grita, no papia y tur cos lo sali bon”. Djey el a pone e arma na cabes di e persona y a oblige pa habri e caha fuerte.
Pa 8or y 15 di mainta, e sospechoso JRB lo presenta dilanti di hues. E caso aki tambe ta pro forma. B. ta wordo acusa di kiebro y ladronicia di un laptop HP y/of un laptop Apple y/of un hard disk y/of un suma di placa y/of un drone cu cuatro propeler di reserva y/of un microfono y/of mas propiedadnan di un persona riba 14 di Juni 2017.
Pa 8or y 15 di mainta, e sospechoso DK lo presenta dilanti di hues. E caso aki tambe ta pro forma. K. ta wordo acusa di kiebro y ladronicia di un paar di sapato riba 12 di Juni 2017.
Pa 8or y 15 di mainta, e sospechoso MSF lo presenta dilanti di hues. E caso aki tambe ta uno pro forma. F. ta wordo acusa di posesion di un arma di candela y balanan riba 10 di Juni 2017.
Pa 8or y 15 di mainta, e sospechosonan D.A., M.M.P., L.M.R.S., A.R.C.P., A.J.V.Z. lo aparece dilanti di hues. E caso aki tambe ta uno pro forma. D.A. ta wordo acusa di ladronicia cu violencia, conhuntamente cu un otro of otronan, di un tas preto y/of un of mas caha di placa cu 13.718 florin di un hulpbestuurskantoor of departamento di impuesto di Pais Aruba riba 31 di Maart 2017. E violencia a encera cu el a pusha un persona cu forsa den porta di auto y/of a purba coy su arma di dienst y/of a dal e persona riba su cabes y/of a bringa cu ne y a los un tiro.
D.A. y P. y R.S. y C.P. y V.Z. ta wordo acusa di a haci preparacionnan pa un ladronicia cu violencia den e periodo di 3 pa 5 di Juni 2017, conhuntamente cu un otro of otronan.
D.A. y R.S. y C.P. y V.Z. ta wordo acusa di, conhuntamente cu un otro of otronan, ladronicia cu violencia di joyas den un joyeria riba 22 di Mei 2017. E violencia a encera cu el a tene un arma di candela riba esun persona y a ranca e celular for di su man y a trape kibre y a mara su mannan cu tie-wrap y a tene un arma di candela riba frenta di un otro persona y a bisa: “Bolbe di unda bo a sali. Reza un Ave Maria”.
D.A. ta wordo acusa di a purba mata un persona riba 3 di Januari 2017, dor di los varios tiro riba dje cu un arma di candela.
D.A. ta wordo acusa di posesion di un arma di candela riba 3 di Januari 2017.
R.S. y C.P. ta wordo acusa di posesion di un arma di candela y balanan y un handgranaat riba 5 di Juni 2017, conhuntamente cu un otro of otronan.
Pa 8or y mey di mainta, e sospechosonan L.A.F.E., M.C.E.R., E.M.T., lo aparece dilanti di hues. F.E., E.R. y T. ta wordo acusa di a viola ley di droga den e periodo di 18 di December 2016 pa 7 di Maart 2017.
Pa 11or y 15 di mainta, e sospechoso JAS lo aparece dilanti di hues. S. ta wordo acusa di a tene relacion sexual cu un persona bao 12 aña di edad durante aña 2015.
Resumen di casonan den Corte pa dia 29 di September
Aki ta sigui un resumen di casonan den Corte di Prome Instancia pa dia 29 September 2017.


text:
Cache Delux - Niun hende
den bida tin momento
ku tur kos ta bai robes
ta manera tin mal tempo
i e felisidat bo no tin mes
ma net prome ku mi entrega
i bisa esaki te delaster bia
ba kambia skuridat pa di dia kla
i ba mustrami kon felisidat mester ta
''refrein''
bo sa ku niun hende, por iguala bo amor
niun hende
no por duna mi e kalor
niun hende
bo ta mi inspirashon
for di dia amor ta eksisti bo ta e uniko
stima bo te alimento pa mi kurason
mi emotion ta jena di djis pensa riba bo
''mi bida sin bo no tin niun balor''
bo ta mi uniko amor
no tin splikashon pa e sensashon
i no tin niun hende pa iguala bo
''refrein''
wak mi den mi wowo i
realisa ku mi no ta nada sin bo amor
i ora mita kubo no tin pena i dolor
nos amor ta di berdat
nos ta di otro pa enternidat
''refrein''
bo sa ku niun hende, por iguala bo amor
niun hende
no por duna mi e kalor
niun hende
dushi laga nos ban keda semper ku otro
for di dia amor ta eksisti bo ta e uniko
Lyrics licensed by LyricFindWijzigen Zit er een fout in de songtekst? Wijzig hem dan nu!


text:
Heineken ta sigui innova ariba e tereno di ‘draftbeer’, treciendo Aruba lo mas nobo den e mundo di draftbeer: E countertop Blade beerdispenser.
E dispenser di cerbes di mas nobo di Heineken a impresiona e huradonan durante e Casual Dining Innovation Challenge Awards’ luna pasa. E tabata un di e 13 finalistanan den e concurso organisa pa e feria y tabata un di e ganadonan di e premionan di oro na momento di a wordo husga pa un panel di expertonan di cumpradonan di restaurant y barnan, entre cual Alice Elwes (Côte Brasserie), Megan Lewis-Thomas (Casual Dining Group), Chris Knight (Young’s & Geronimo Inns), Simon Xavier (The Restaurant Group) y Keith Bird (ex director di operacionnan di GBK).
E mashinnan ta e ultimo den innovacion pa draft beer di Heineken. E luganan unda e mashinan ta bay ta available, ta restaurantnan local y turistico. E mashinnan no ta pa reemplasa e draft mashinnan cu nan tin, tampoco lo e reemplasa e volumen di boter. E ta un ‘add-on’ na luganan cu no tin un draft mashin y awo e tin e posibilidad cu e mashin aki ya cu e ta hopi chikito. E keg den dje ta hopi chikito, ekivalente na 30 boter di cerbes, di 25 cl. E ta un mashin cu ta rekeri poco mantencion. Despues di a plug e mashin aki, e cerbes den dje ta keda fresco pa 30 dia largo.


text:
Su Mahestat Rei Wilem Alexander Boneiru, 23 Oktober 2017
Su Mahestat,
Riba 9 juni 2017 ami a manda e karta adhuntu ku preguntanan pa su Mahestat basa riba nos enkuentro personal ku asistensia di bo Minister di Relashonan di Reino Sr, Plasterk, durante bo bishita inaugural na Bonaire 16 september 2013, kaminda ami a trese dilanti e situashon (meskos ku Sint Eustatius) di wordu aneksa I ankra den Konstitushon Hulandes kontra di deseo di e pueblo. Su Mahestat despues di a skuchami I kuestionami I ku intervenshon di Sr Plasterk, a kompronde nos situashon I a priminiti solemnemente I ta empenja pa juda nos realisa nos “full propio-gobernashon” di akuerdo ku artikulo 73 di e Karta di Nashonan Uni.
Nos diskushon a wordu reafirma I confirma ku karta ofisial di bo Minister di Relashonan di Reino despues di e debate “vastelling van de begrotingsstaat van Koninkrijkrelaties (IV) voor het jaar 2014 (33750-IV)”. Sr Plasterk riba preguntanan dirigi riba bo promesa solemne na nos, a kontesta: (qoute Plasterk) :”Ku e karta di Nashonan Uni ta mara tur miembro di Nashonan Uni I ku e gobiernu Hulandes sigur ta di intenshon pa keda miembro di Nashonan Uni”. Karta referensia nr# 20140000012853 fecha 8 januari 2014 dor di Sr Plasterk a wordu manda pa mi (kopia adhuntu) kaminda a wordu deklara ku, “e pueblo di Boneiru tin derecho di laga su bos wordu tende I ku tur derechonan atkeri I hereda ta sagrado I ta wordu respeta den su totalidat pa e Kabinete”
Sinembargo, te ku awe e promesa solemne aki no a wordu realisa. Tampoko e bos di nos pueblo, e rechazo demokratiko, e referendum di Dezember 18, 2015, di e status ilegal impone aki, ni tampoko e tratadonan I karta di Nashonan Uni akorda no ta wordu respeta. Hulanda no por kodisia un asiento den Konseho di Seguridat di Nashonan Uni den anja benidero 2018, mientras ta nenga di kumpli ku obligashonan di e karta. E gobiernu I parlamentu di Hulanda a dal bai kontra demokrasia, kontra nos derechonan fundamental ku e proseso di e segundo lektura riba 5 september 2017. Riba 6 september 2017, dia di bandera di Boneiru, nos a wordu unilateralmente I a-demokratiko aneksa I ankra den konstitushon Hulandes sin derecho derechonan inigual I no kumpliendo ku nos derechonan komo pueblo di Boneiru (I Sint Eustatius) di “medida kompletu di propio-gobernashon”
Ami a risibi 5 juli 2017 un karta di bo kabinete (referensia # REK 2017001217), di e direktor Sra. Beuker) ku mi karta a wordu manda pa e Minister di asuntonan Interior I Relashonan di Reino. For di 2de kamer- Komishon Relashonan di Reino, Griffier T.N.J. De Lange, mi a risibi un karta (referensia# 2017Z08113/2017D20349 fecha 5 July, 2017) deklarando di a risibi mi karta komo “informashon”. Despues 25 juli 2017 mi a risibi un karta (referensia# 2017-0000360554 di Minsterio Interior I Relashonan di Reino di direktor dr. E. J. Arkenbout) ku mester di mas tempu ku segun e prosedura normal di tres (3) siman pa kontesta mi karta.
Te ku awe, kasi 5 luna despues, e karta I preguntanan no a wordu kontesta. Pa medio di esaki mi ta pidi kortesmente su Mahestat pa hasi tur ku ta posibel den bo outoridat pa soru pa gobiernu di Hulanda kontesta e karta I preguntanan I asina klarifika su posishon tokante Nashonan Uni su tratadonan dentro shete (7) dia. Esaki lo juda nos tur den Reino komprende nos posishon den relashon ku nos derecho riba medida kompletu di outo-gobernashon I igualdat politiko, sea si nos ta igual I liber den Reino o no. Esaki ta duna speransa ku e gobiernu Hulandes lo stop di bully I intimida e islanan mas chiki, espesialmente Boneiru I Sint Eustatius, I trese pas bek den Reino.
E ora ey nos lo por konitnua ku nos proseso di kurashon I rekonsiliashon di nos pasado kolonial komun, ku a wordu para I revoka riba 10 oktober 2010. Esaki lo stimula un komienso nobo, un restart di konstrui huntu un Reino unifika I prosepero basa riba libertat I igualdat manera promete pa Su Mahestat Reina Wilhelmina riba 7 desember 1942 for di London, ku despues di gera, e Reino lo wordu re-konstrui riba e fundeshi solido di partnership kompletu, basa riba igualdat I komo un miembro fundador di Nashonan Uni, Hulanda a firma e karta riba 26 juni 1945 na e konferensia di San Francisco.
Somete pa bo humilde sirbido, James Finies ku major konfiansa den sosten pa hustisia I honestidat di Su Alteza Real
Karta follow up Su Mahestat Rei Wilem Alexander
Su Mahestat Rei Wilem Alexander Boneiru, 23 Oktober 2017


text:
Huidige artikelen
vrijdag 5 januari 2018 - Diasabra tambe por paga impuesto di vehiculo di motor di aña 2018
Entrante 6 di januari 2018
ORANJESTAD – Departamento di Impuesto ta participa na tur cliente cu mester paga impuesto di vehiculo di motor di aña 2018, cu su seccion Servicio di Caha, lo ta habri diasabra tambe. Tur cliente cu ta desea di haci pago riba diasabra mester acudi na oficina principal na Camacuri. E clientenan cu ta desea di paga un otro tipo di belasting tambe por acudi na oficina principal riba diasabra.
Aki ta sigui un skema di e orario di servicio:
Mester remarca cu e servicio riba diasabra ta unicamente pa haci pago di impuesto. E clientenan cu mester haci cambio den registracion di vehiculo, entrega plach’i number, haci traspaso etc. lo no por haya e servicio rekeri riba diasabra. Ta pidi e clientenan aki pa acudi na Departamento di Impuesto durante siman.
Ultimo dia pa haci pago di impuesto di vehiculo di motor di por lo menos e prome mita di aña 2018, ta 31 di januari 2018. Mirando cu no falta mucho mas pa e fecha final aki, Departamento di Impuesto ta premira cu e dianan nos dilanti lo bira sumamente druk y pesey ta haci un apelacion na tur cliente pa probecha y haci uzo di e servicio extra aki cu ta wordo ofreci riba diasabra.
Gerencia di Departamento di Impuesto
5 di januari 2018